qundao/data-zh-poetry huggingface dataset:
送俞叔通归四明
作者：李之仪
朝代：宋

终军弃关繻，李斯逐黄犬。功名事业自有时，咄嗟所得亦蹇浅。雷奔电掣千里雨，鱼变为龙如掌反。侯嬴抱关谁复论，公子感之在一言。担簦屐履遍列国，平揖相印须臾间。箦中不死魏齐困，口中舌在天应旋。莫叹髀肉消，休悲釜生鱼。挥斥八极神不变，秦人岂识照乘珠。气吁虹蜺亘天地，有时一笑海可枯。泰山排云天下小，纷纷何足论贤愚。得君本如此，君知我无朱。几年飞鸣共抢榆，长惭瓦砾参璠玙。都城踰月同朝晡，蹩然别我还旧庐。引君一杯酒，洗君衣上尘。我歌虽促非酸辛，未忍祝别惟加飧。直教探取虎穴子，西来射策黄金门。
送俞叔通归四明
作者：李之仪
朝代：宋

终军弃关繻，李斯逐黄犬。
功名事业自有时，咄嗟所得亦蹇浅。
雷奔电掣千里雨，鱼变为龙如掌反。
侯嬴抱关谁復论，公子感之在一言。
担簦屐履遍列国，平揖相印须臾间。
箦中不死魏齐困，口中舌在天应旋。
莫嘆髀肉消，休悲釜生鱼。
挥斥八极神不变，秦人岂识照乘珠。
气吁虹蜺亘天地，有时一笑海可枯。
泰山排云天下小，纷纷何足论贤愚。
得君本如此，君知我无朱。
几年飞鸣共抢榆，长惭瓦砾参璠玙。
都城踰月同朝晡，蹩然别我还旧庐。
引君一杯酒，洗君衣上尘。
我歌虽促非酸辛，未忍祝别惟加飧。
直教探取虎穴子，西来射策黄金门。
送储子椿参假太学时泊舟金陵风亭
作者：李之仪
朝代：宋

金陵二月春，江上连日雨。暖风初报一番晴，绿浅红深纷无数。与君已是隔年别，相逢又作临分语。感君情重故可歌，送君心折不成舞。五年相从如一日，物物讲评穷发缕。爱君正如韝上鹰，畏君何翅文中虎。未饭已知必下赵，凭轼会观终报楚。逡巡照眼绿袍新，更约十分同一举。
送储子椿参假太学时泊舟金陵风亭
作者：李之仪
朝代：宋

金陵二月春，江上连日雨。
暖风初报一番晴，绿浅红深纷无数。
与君已是隔年别，相逢又作临分语。
感君情重故可歌，送君心折不成舞。
五年相从如一日，物物讲评穷髮缕。
爱君正如鞴上鹰，畏君何翅文中虎。
未饭已知必下赵，凭轼会观终报楚。
逡巡照眼绿袍新，更约十分同一举。
送冯子庄赴秦州将官述其督诗之语以广篇首
作者：李之仪
朝代：宋

我诗易得君休叹，君节难攀我自知。问会但嗟归有日，奏功方看独先时。箫笳部曲催骄马，绵绣山川入綵旗。莫讶黄金偏满手，平生□□是男儿。
送冯子庄赴秦州将官述其督诗之语以广篇首
作者：李之仪
朝代：宋

我诗易得君休嘆，君节难攀我自知。
问会但嗟归有日，奏功方看独先时。
箫笳部曲催骄马，绵绣山川入綵旗。
莫讶黄金偏满手，平生□□是男儿。
送孙叔静
作者：李之仪
朝代：宋
体裁：古风

浮云无定着，乍合还分离。廓开万里天，好是无云时。我怀苦萧屑，多感不自拾。奈何情所亲，容易成南飞。秦人虽受宝，睨柱谁瑕疵。空能九宾赏，终负连城归。此道固有命，如君应未迟。且从淮上游，霜浓蟹螯肥。载取一樽酒，里门相扶携。笑语欲难背，古人良可期。开编若对面，谑浪尤相宜。皎皎澄汉月，森森琼树枝。燕地重郭隗，吴儿轻陆机。晓来犹薄露，会见高风披。
送宣上人游方
作者：李之仪
朝代：宋
体裁：七言律诗

七轴莲经诵已通，定将何事作家风。当知法界重重意，尽在云游步步中。金臂见时犹是妄，玉毫光处未为功。路头全记文殊指，须着工夫子细穷。
送忠禅老诣径山请普觉住天宁万寿新刹
作者：李之仪
朝代：宋

我初游丛林，得人如满月。细披云雾间，桂影若可掇。旋转二十年，相半分会别。暮途喜可掬，妙语等冰雪。告我第一义，光艳忽振发。老魔俱辟易，善类随击拂。是真万里足，一举安能辍。径山光暂韬，夜气尤昭彻。异时摩聊老，荐藉意甚切。子果识至人，指顾石必裂。出我连城珍，郊庙冠前列。无令刖足翁，二献文为拙。
送忠禅老诣径山请普觉住天宁万寿新剎
作者：李之仪
朝代：宋

我初游丛林，得人如满月。
细披云雾间，桂影若可掇。
旋转二十年，相半分会别。
暮途喜可掬，妙语等冰雪。
告我第一义，光艷忽振发。
老魔俱辟易，善类随击拂。
是真万里足，一举安能辍。
径山光蹔韬，夜气尤昭彻。
异时摩聊老，荐藉意甚切。
子果识至人，指顾石必裂。
出我连城珍，郊庙冠前列。
无令刖足翁，二献文为拙。
送慕容若禔公干环庆邠宁
作者：李之仪
朝代：宋
体裁：古风

四月边城气如煮，问龙乞水将致雨。起我独有泛莲人，相与授诚香一缕。腹枵不拟谢僧疏，愁对焦枯无告语。君时捧檄不我舍，意欲同分神所怒。此诚未契我辄罢，想望绝疑隔烟雾。一朝报我檄难留，明日清晨离此去。我惭君住本为我，君行我乃不得祖。固知身世不相期，戚戚安能效儿女。君还我亦脱缰锁，闻道荆醅如泼乳。使君况是我辈人，便约临高目东注。经由第一莫迟回，尤物须知原有主。
送戴道人
作者：李之仪
朝代：宋

懒将身世问穷通，邂逅僧轩一席同。已叹故家如坠叶，可堪白发共飘蓬。冥搜固出能言外，妙用都归指掌中。咫尺京师莫辞远，有云何患不乘风。
送戴道人
作者：李之仪
朝代：宋

懒将身世问穷通，邂逅僧轩一席同。
已叹故家如坠叶，可堪白髮共飘蓬。
冥搜固出能言外，妙用都归指掌中。
咫尺京师莫辞远，有云何患不乘风。
送曾端伯之官济北
作者：李之仪
朝代：宋

貂蝉七叶想前人，四世三公表一门。
虎步龙骧推赞册，瑶环瑜珥见旁孙。
琅琅庙器真无敌，衮衮淮流信有源。
敝帚不堪终旧物，吐茵行欲奉余尊。
送曾端伯之官济北
作者：李之仪
朝代：宋

貂蝉七叶想前人，四世三公表一门。虎步龙骧推赞册，瑶环瑜珥见旁孙。琅琅庙器真无敌，衮衮淮流信有源。敝帚不堪终旧物，吐茵行欲奉馀尊。
送李仲益及第调濠州司户还钱塘
作者：李之仪
朝代：宋

忆昨西湖弄烟月，玉面少年搔绀发。六月正午断人行，坐上无风不觉热。长安尘沙五月尾，汗透纤絺甚悬水。相逢惝恍秋已深，冰骨令人冷如洗。吾家谪仙应已朽，采石风流谁可后。却恐骑鲸下紫霄，斯人岂是人间有。春风标名冠礼部，睥睨英豪皆培塿。三月飞花试集英，笔下光芒射斗牛。共说唱名须第一，人事天时良可必。大任先当益未能，何谓扬雄老终吃。沧溟汹涌百怪见，鲸鬣虬髯岂难辨。莫谓卑飞遽自陵，功曹曾是将军愿。集贤学士文章旧，平日追随今太守。到日应须倒屣迎，还闻下榻南昌秀。濠上观鱼鱼正跃，携手何人知此乐。妙处期君向上求，可笑蜗牛争两角。
送李仲益及第调濠州司户还钱塘
作者：李之仪
朝代：宋

忆昨西湖弄烟月，玉面少年搔绀髮。
六月正午断人行，坐上无风不觉热。
长安尘沙五月尾，汗透纤絺甚悬水。
相逢惝怳秋已深，冰骨令人冷如洗。
吾家谪仙应已朽，采石风流谁可后。
却恐骑鲸下紫霄，斯人岂是人间有。
春风标名冠礼部，睥睨英豪皆培塿。
三月飞花试集英，笔下光芒射斗牛。
共说唱名须第一，人事天时良可必。
大任先当益未能，何谓扬雄老终吃。
沧溟汹涌百怪见，鲸鬣虬髯岂难辨。
莫谓卑飞遽自陵，功曹曾是将军愿。
集贤学士文章旧，平日追随今太守。
到日应须倒屣迎，还闻下榻南昌秀。
濠上观鱼鱼正跃，携手何人知此乐。
妙处期君向上求，可笑蜗牛争两角。
送李仲益赴濠梁司户
作者：李之仪
朝代：宋
体裁：古风

烱然五府不受尘，深山大泽猛虎蹲。豫章千尺若可抉，沧溟万里疑平吞。秋天一鹗祢正平，人物南州庞士元。莫咏濠梁好风月，当知猿臂出吾门。
送灵台尉徐舜举
作者：李之仪
朝代：宋
体裁：古风

灵台右鹑首，南北两山间。我来春未几，红叶绕斑斑。与君早相求，携手问两山。折花饮清泉，共此一日閒。君才真健敏，诗句如芝兰。娟好秀且静，馥郁若可餐。
送芝老
作者：李之仪
朝代：宋

江头春色已可掬，风雨恼人常不足。
笔刀俱来纸上春，墙外落红争䔩䔩。
忽然别我下庐山，莲社风流指顾间。
为我寄声陶五柳，少留佳处共追攀。
送芝老
作者：李之仪
朝代：宋

江头春色已可掬，风雨恼人常不足。笔刀俱来纸上春，墙外落红争蔌蔌。忽然别我下庐山，莲社风流指顾间。为我寄声陶五柳，少留佳处共追攀。
送郎祖仁罢九江税省亲仙源
作者：李之仪
朝代：宋

石磴萦纡行一发，下见沧溟涌初月。不应佳气无所归，十载声名蔼吴越。香炉峰下新解官，疋马又过桑麻间。知有秦人篆字否，不妨高处小尘寰。
送郎祖仁罢九江税省亲仙源
作者：李之仪
朝代：宋

石磴萦纡行一髮，下见沧溟涌初月。
不应佳气无所归，十载声名蔼吴越。
香炉峰下新解官，疋马又过桑麻间。
知有秦人篆字否，不妨高处小尘寰。
送郑产庄
作者：李之仪
朝代：宋

酌君白玉杯，送君正黄梅。长安风沙眯人眼，君行暂诣黄金台。剧辛已老乐毅去，荆棘平地多龙媒。九重深沉四海远，快便谁许参云雷。黄金台高不易上，并州雄节几尘埃。当时勋业皎白日，馀风表表皆雄才。龙睛豕腹实异相，肝膈上下罗琼瑰。丹青万物大门婿，妙论尔汝无嫌猜。同时舒卷一门盛，将见烈火生寒灰。十年早飞不足叹，青云自此亨途开。我暂追随极天末，有酒取醉长追陪。离亭雨足绿蔽眼，健帆危挂寒风催。黄金台不知几千尺，劝君窣衣直上首莫回。时和岁丰亦足被君赐，还须远过青山隈。
送郑产庄
作者：李之仪
朝代：宋

酌君白玉杯，送君正黄梅。
长安风沙瞇人眼，君行暂诣黄金台。
剧辛已老乐毅去，荆棘平地多龙媒。
九重深沉四海远，快便谁许参云雷。
黄金台高不易上，并州雄节几尘埃。
当时勋业皎白日，余风表表皆雄才。
龙睛豕腹实异相，肝膈上下罗琼瑰。
丹青万物大门婿，妙论尔汝无嫌猜。
同时舒卷一门盛，将见烈火生寒灰。
十年早飞不足叹，青云自此亨途开。
我暂追随极天末，有酒取醉长追陪。
离亭雨足绿蔽眼，健帆危挂寒风催。
黄金台不知几千尺，劝君窣衣直上首莫回。
时和岁丰亦足被君赐，还须远过青山隈。
送陈莹中及第归洪州
作者：李之仪
朝代：宋
体裁：古风

七月江南秋已到，江水如天鱼尾掉。处处团橘欲黄时，家家门前舣归棹。西山佳气彻青云，潘郎门巷如深春。陈家有儿新及第，新着恩袍归见亲。为报行人洗眼看，养儿如此谁不羡。愿儿不要重科第，事业功名他日见。
避暑无地偶过君俞聊资华屋广荫以揖主人之胜绸缪礼意遂至抵暮君俞有诗因次韵二首
作者：李之仪
朝代：宋

无功卫鹤偶乘轩，虐暑从谁解倒悬。顿觉御风凌绝境，似逢调瑟认华年。回光已幸参东壁，裂地何须得酒泉。自惜抑扬非瓦砾，倦途终愧失陶甄。十轮杨恽旧轩轩，四壁相如似磬悬。岂谓投怀忘晚节，每容佳处共流年。笑谈璀璨风生坐，翰墨纵横思涌泉。土苴固难重就器，转钧尤幸识精甄。
避暑无地偶过君俞聊资华屋广荫以揖主人之胜绸缪礼意遂至抵暮君俞有诗因次韵二首·其一
作者：李之仪
朝代：宋
体裁：七言律诗

无功卫鹤偶乘轩，虐暑从谁解倒悬。顿觉御风凌绝境，似逢调瑟认华年。回光已幸参东壁，裂地何须得酒泉。自惜抑扬非瓦砾，倦途终愧失陶甄。
避暑无地偶过君俞聊资华屋广荫以揖主人之胜绸缪礼意遂至抵暮君俞有诗因次韵二首·其二
作者：李之仪
朝代：宋
体裁：七言律诗

十轮杨恽旧轩轩，四壁相如似磬悬。岂谓投怀忘晚节，每容佳处共流年。笑谈璀璨风生坐，翰墨纵横思涌泉。土苴固难重就器，转钧尤幸识精甄。
邂逅故人
作者：李之仪
朝代：宋

湖山胜处得君家，怀祖曾于膝上誇。不见多年应宦远，相逢何事却天涯。朱弦无复来湘水，骏骨分明产渥洼。闻道贤劳多野处，新醅聊寄傲霜花。已将身世等浮云，又向江边得故人。数日暝寒埋雪意，一番佳境为时新。村醅淡薄聊资笑，洞户深閒自有春。已幸邻封同寄老，却应风月费精神。
邂逅故人·其一
作者：李之仪
朝代：宋

湖山胜处得君家，怀祖曾于膝上夸。
不见多年应宦远，相逢何事却天涯。
朱絃无復来湘水，骏骨分明产渥洼。
闻道贤劳多野处，新醅聊寄傲霜花。
邂逅故人·其一
作者：李之仪
朝代：宋

湖山胜处得君家，怀祖曾于膝上誇。不见多年应宦远，相逢何事却天涯。朱弦无复来湘水，骏骨分明产渥洼。闻道贤劳多野处，新醅聊寄傲霜花。
邂逅故人·其二
作者：李之仪
朝代：宋
体裁：七言律诗

已将身世等浮云，又向江边得故人。数日暝寒埋雪意，一番佳境为时新。村醅淡薄聊资笑，洞户深閒自有春。已幸邻封同寄老，却应风月费精神。
邯郸丛台
作者：李之仪
朝代：宋
体裁：七言律诗

禾黍离离露一丘，淡烟轻霭夕阳秋。微基西枕邯山尽，往事东随漳水流。御辇金车何处去，閒花野草几时休。可怜全赵繁华地，留作行人万古愁。
郭功甫妻孙夫人挽词
作者：李之仪
朝代：宋

率己名无媿，成家德可尊。
苹蘩招婿妇，翰墨见儿孙。
孰不承慈训，俱来哭寝门。
诗人难再得，彤管负详论。
郭功甫妻孙夫人挽词
作者：李之仪
朝代：宋

率己名无愧，成家德可尊。蘋蘩招婿妇，翰墨见儿孙。孰不承慈训，俱来哭寝门。诗人难再得，彤管负详论。
采桑子
作者：李之仪
朝代：宋
体裁：词

相逢未几还相别，此恨难同。
细雨濛濛。
一片离愁醉眼中。
明朝去路云宵外，欲见无从。
满袂仙风。
空托双凫作信鸿。
采桑子·席上送少游之金陵
作者：李之仪
朝代：宋
体裁：词

相逢未几还相别，此恨难同。细雨濛濛，一片离愁醉眼中。明朝去路云霄外，欲见无从。满袂仙风，空托双凫作信鸿。
采桑子·相逢未几还相别
作者：李之仪
朝代：宋

相逢未几还相别，此恨难同。
细雨蒙蒙。
一片离愁醉眼中。
明朝去路云宵外，欲见无从。
满袂仙风。
空托双凫作信鸿。
采桑子·相逢未几还相别
作者：李之仪
朝代：宋

相逢未几还相别，此恨难同。细雨蒙蒙，一片离愁醉眼中。明朝去路云霄外，欲见无从。满袂仙风，空托双凫作信鸿。
采桑子（席上送少游之金陵）
作者：李之仪
朝代：宋

相逢未几还相别，此恨难同。细雨蒙蒙。一片离愁醉眼中。明朝去路云霄外，欲见无从。满袂仙风。空托双凫作信鸿。
采石三题 其一 捉月亭
作者：李之仪
朝代：宋

我昔扬帆下庐阜，落帆采石春欲暮。江南江北只见山，欲识锦袍无问处。夜深明月来青天，天水茫茫月连雾。想见扁舟捉月时，江心见月如相遇。醉魂不制月可捉，捉得便将天外去。月在人亡天莫诘，彷佛风流谁与晤。迩来水落洲渚出，隔岸潮回疑可步。聒耳啁啾不得闻，对案腥臊难下箸。多情禅客饶佳趣，粉饰馀光扶坠绪。欲回古月换今人，到此翛然忘世虑。从来喜诵骑鲸句，亦复买田相近住。会当载酒十分圆，同指虚无问征路。
采石三题 其三 鉴然亭
作者：李之仪
朝代：宋

温公天下士，百计兴艰危。大厦势已倾，意欲一木支。功名等山岳，德泽均雨露。奈何谈笑间，而取鬼神怒。鬼神岂不鉴，忠义当扶持。一见亦何伤，冥路俄与期。似非理所安，端恐数应尽。邂逅不可逃，纷纷遂为信。孔子昔有言，既敬亦须远。三复而三思，临风更三叹。
采石三题 其二 赏咏亭
作者：李之仪
朝代：宋

爨下得馀薪，便可歌南风。参差长路铎，鼓乐俄相同。一弃一流落，悠然会天工。始知盛衰际，遇与不遇中。风清月正好，爽晤聊从容。岂意接心期，赏叹如云龙。千载瞬息尔，转盼归虚空。何适非适然，神交付冥鸿。
采石三题·捉月亭
作者：李之仪
朝代：宋

我昔扬帆下庐阜，落帆采石春欲暮。江南江北只见山，欲识锦袍无问处。夜深明月来青天，天水茫茫月连雾。想见扁舟捉月时，江心见月如相遇。醉魂不制月可捉，捉得便将天外去。月在人亡天莫诘，彷佛风流谁与晤。迩来水落洲渚出，隔岸潮回疑可步。聒耳啁啾不得闻，对案腥臊难下箸。多情禅客饶佳趣，粉饰馀光扶坠绪。欲回古月换今人，到此翛然忘世虑。从来喜诵骑鲸句，亦复买田相近住。会当载酒十分圆，同指虚无问征路。爨下得馀薪，便可歌南风。参差长路铎，鼓乐俄相同。一弃一流落，悠然会天工。始知盛衰际，遇与不遇中。风清月正好，爽晤聊从容。岂意接心期，赏叹如云龙。千载瞬息尔，转盼归虚空。何适非适然，神交付冥鸿。温公天下士，百计兴艰危。大厦势已倾，意欲一木支。功名等山岳，德泽均雨露。奈何谈笑间，而取鬼神怒。鬼神岂不鉴，忠义当扶持。一见亦何伤，冥路俄与期。似非理所安，端恐数应尽。邂逅不可逃，纷纷遂为信。孔子昔有言，既敬亦须远。三复而三思，临风更三叹。
采石三题·捉月亭
作者：李之仪
朝代：宋

我昔扬帆下庐阜，落帆采石春欲暮。
江南江北只见山，欲识锦袍无问处。
夜深明月来青天，天水茫茫月连雾。
想见扁舟捉月时，江心见月如相遇。
醉魂不制月可捉，捉得便将天外去。
月在人亡天莫诘，彷佛风流谁与晤。
迩来水落洲渚出，隔岸潮迴疑可步。
聒耳啁啾不得闻，对案腥臊难下筯。
多情禅客饶佳趣，粉饰余光扶坠绪。
欲回古月换今人，到此翛然忘世虑。
从来喜诵骑鲸句，亦復买田相近住。
会当载酒十分圆，同指虚无问征路。
采石三题·赏咏亭
作者：李之仪
朝代：宋

爨下得余薪，便可歌南风。
参差长路铎，鼓乐俄相同。
一弃一流落，悠然会天工。
始知盛衰际，遇与不遇中。
风清月正好，爽晤聊从容。
岂意接心期，赏叹如云龙。
千载瞬息尔，转盼归虚空。
何适非适然，神交付冥鸿。
采石三题·鑑然亭
作者：李之仪
朝代：宋

温公天下士，百计兴艰危。
大厦势已倾，意欲一木支。
功名等山岳，德泽均雨露。
奈何谈笑间，而取鬼神怒。
鬼神岂不鉴，忠义当扶持。
一见亦何伤，冥路俄与期。
似非理所安，端恐数应尽。
邂逅不可逃，纷纷遂为信。
孔子昔有言，既敬亦须远。
三復而三思，临风更三叹。
采石二首
作者：李之仪
朝代：宋

云山夹岸去层层，来往扁舟恨未能。更有寻常最佳处，无风一日到金陵。鸡笼山下是和州，隔岸闻呼见点头。不见东归夜郎客，锦袍谁共醉扁舟。
采石二首·其一
作者：李之仪
朝代：宋
体裁：七言绝句

云山夹岸去层层，来往扁舟恨未能。更有寻常最佳处，无风一日到金陵。
采石二首·其二
作者：李之仪
朝代：宋
体裁：七言绝句

鸡笼山下是和州，隔岸闻呼见点头。不见东归夜郎客，锦袍谁共醉扁舟。
重治寝榻更衣蔬食
作者：李之仪
朝代：宋
体裁：七言律诗

五月相将又下旬，依前深院度黄昏。频看岭路占家信，旋兀帘旌作燕门。抖擞衾裯防垢秽，湔除蚤虱断儿孙。不因肉食脾难磨，且欲从今习菜根。
金山寄怀秦太虚用建除体
作者：李之仪
朝代：宋

建古求亡子，寓意一何疏。除道声出师，老将定胡卢。满座语更发，谁是囊中珠。平生不少贷，鲜不相谓迂。定分固有来，跛鳖参乘驹。执别才几日，眷眷瞻云衢。破碎物役尔，此理君何如。危步上杰观，畴昔相携扶。成兹尘外趋，感慨反不舒。收我漏尽景，课君种树书。开山一百里，玉粒随香菹。闭口不复语，早晚同归与。
金山寄怀秦太虚用建除体
作者：李之仪
朝代：宋

建古求亡子，寓意一何疏。
除道声出师，老将定胡卢。
满座语更发，谁是囊中珠。
平生不少贷，鲜不相谓迂。
定分固有来，跛鳖参乘驹。
执别纔几日，眷眷瞻云衢。
破碎物役尔，此理君何如。
危步上杰观，畴昔相携扶。
成兹尘外趋，感慨反不舒。
收我漏尽景，课君种树书。
开山一百里，玉粒随香葅。
闭口不復语，早晚同归与。
金陵怀古二首
作者：李之仪
朝代：宋

焰燧何劳鼓万牛，聊将一带付幽流。才闻浮鹢来波上，已见牵羊出石头。旧穴依然披信汐，古祠谁为荐时羞。功名到了成何事，扰扰空移夜壑舟。霜天日晚独沈吟，潮上风来别是音。恃险战争休想旧，凭高临眺且论今。数声雁蹙千年恨，一片帆惊万里心。不是江山解磨折，却应人物自升沈。
金陵怀古二首·其一
作者：李之仪
朝代：宋

焰燧何劳鼓万牛，聊将一带付幽流。才闻浮鹢来波上，已见牵羊出石头。旧穴依然披信汐，古祠谁为荐时羞。功名到了成何事，扰扰空移夜壑舟。
金陵怀古二首·其一
作者：李之仪
朝代：宋

焰燧何劳鼓万牛，聊将一带付幽流。
纔闻浮鹢来波上，已见牵羊出石头。
旧穴依然披信汐，古祠谁为荐时羞。
功名到了成何事，扰扰空移夜壑舟。
金陵怀古二首·其二
作者：李之仪
朝代：宋
体裁：七言律诗

霜天日晚独沈吟，潮上风来别是音。恃险战争休想旧，凭高临眺且论今。数声雁蹙千年恨，一片帆惊万里心。不是江山解磨折，却应人物自升沈。
钱君倚夫人仙源郡君挽词
作者：李之仪
朝代：宋

春生复秋落，物物犹帝力。哀哉劬劳恩，甘藟至诚实。棘心咏诗人，常恐一旦失。何乃不我报，皎皎如白日。痛哉胡为生，每念气填臆。仰君犹长庚，华发萃众德。岁时捧金樽，门户几万石。常云我有子，未易先尺璧。伯仁非碌碌，到此辄自惑。庶几德有相，睥睨莫我逼。颇闻君有言，既跌不见谪。李杜苟齐名，死且不足惜。孰不斯言愧，谓君寿无极。岂知属纩书，何为在吾侧。堂堂古益友，千载同此室。撼铎倘能参，我泪不虚滴。
钱君倚夫人仙源郡君挽词
作者：李之仪
朝代：宋

春生復秋落，物物犹帝力。
哀哉劬劳恩，甘藟至诚实。
棘心咏诗人，常恐一旦失。
何乃不我报，皎皎如白日。
痛哉胡为生，每念气填臆。
仰君犹长庚，华髮萃众德。
岁时捧金樽，门户几万石。
常云我有子，未易先尺璧。
伯仁非碌碌，到此辄自惑。
庶几德有相，睥睨莫我逼。
颇闻君有言，既跌不见谪。
李杜苟齐名，死且不足惜。
孰不斯言愧，谓君寿无极。
岂知属纩书，何为在吾侧。
堂堂古益友，千载同此室。
撼铎倘能参，我泪不虚滴。
钱塘教授宅饭眠斋次其韵
作者：李之仪
朝代：宋

饥时囓饭困时眠，任运腾腾信自然。
岂谓故人投此况，先来佳处作閒仙。
寓怀何必开三径，得句胜如食万钱。
只恐里门惊内史，不容同占好山川。
钱塘教授宅饭眠斋次其韵
作者：李之仪
朝代：宋

饥时齧饭困时眠，任运腾腾信自然。岂谓故人投此况，先来佳处作閒仙。寓怀何必开三径，得句胜如食万钱。只恐里门惊内史，不容同占好山川。
閒坐
作者：李之仪
朝代：宋
体裁：七言绝句

鸦衔遗秉趁饥鹰，老牸时传唤犊声。凡物有生皆有乐，不堪孤坐泪纵横。
问傅子渊求冷淘醋
作者：李之仪
朝代：宋

君不见东林木鱼催万指，巾钵纷纷似流水。
银丝百遍连夜具，大解行虀如酒醴。
又不见亲贤宅中午睡足，花簇春羔衒红绿。
一窝随首髮犹粗，妖冶均调笑相续。
他日何人参智海，研乳磨姜捣椒薤。
便觉庐山落眼中，谁为穷边辄相会。
往还断绝惟缄默，蹔远荤羶味薝卜。
亲贤胜事不可寻，且向箇中求一则。
问傅子渊求冷淘醋
作者：李之仪
朝代：宋

君不见东林木鱼催万指，巾钵纷纷似流水。银丝百遍连夜具，大解行齑如酒醴。又不见亲贤宅中午睡足，花簇春羔衒红绿。一窝随首发犹粗，妖冶均调笑相续。他日何人参智海，研乳磨姜捣椒薤。便觉庐山落眼中，谁为穷边辄相会。往还断绝惟缄默，暂远荤膻味薝卜。亲贤胜事不可寻，且向个中求一则。
闻葬者
作者：李之仪
朝代：宋

铙钹高低与哭声，同寻此路不相惊。年来自是多伤感，帘外何须问晦明。未返耕桑真拙计，长萦缰锁奈虚名。无名可恋何贪着，瓶罄须休莫强倾。
闻葬者
作者：李之仪
朝代：宋

铙钹高低与哭声，同寻此路不相惊。
年来自是多伤感，帘外何须问晦明。
未返耕桑真拙计，长萦缰锁奈虚名。
无名可恋何贪着，缾罄须休莫强倾。
闽僧馈红糟炒笋
作者：李之仪
朝代：宋

食饱舐指老更深，饥肠南北常攲崟。曾作闽山对岸客，海舶供看常相寻。一路埃尘春几换，荤膻裂脑愁举桉。淮陵巨海不多程，多情谁杀能鸣雁。道人雅好逾千金，短茁渍味羞春林。呼儿绩饭不知饱，未彻已到闽山阴。孤风冷石常齿齿，不忘南音似君子。寂寞相求义愈高，岂特今朝共邻里。
闽僧馈红糟炒笋
作者：李之仪
朝代：宋

食饱舐指老更深，饥肠南北常欹崟。
曾作闽山对岸客，海舶供看常相寻。
一路埃尘春几换，荤羶裂脑愁举桉。
淮陵巨海不多程，多情谁杀能鸣雁。
道人雅好逾千金，短茁渍味羞春林。
呼儿绩饭不知饱，未彻已到闽山阴。
孤风冷石常齿齿，不忘南音似君子。
寂寞相求义愈高，岂特今朝共邻里。
阮公啸台次韵辛正叔
作者：李之仪
朝代：宋

有口莫饮盗泉水，有手莫探骊龙珠。秋风冷落千古意，追风绝足谁能拘。白云青山避世乐，击鼓撞钟廊庙居。等閒舒卷四海为之动，岂惮一一从吹竽。君看事事绝天险，阿房宫在空荒墟。野人不识贵者帝，直欲炙背同向茅檐隅。由来土苴漫优劣，亹亹传习随有无。当时一啸亦偶尔，至今登览烦嗟歔。吾人妙质素所畏，感叹陈迹追盈虚。泾清渭浊固可辨，未应到海君能殊。
阮公啸台次韵辛正叔
作者：李之仪
朝代：宋

有口莫饮盗泉水，有手莫探骊龙珠。
秋风冷落千古意，追风绝足谁能拘。
白云青山避世乐，击鼓撞钟廊庙居。
等閒舒卷四海为之动，岂惮一一从吹竽。
君看事事绝天险，阿房宫在空荒墟。
野人不识贵者帝，直欲炙背同向茅檐隅。
由来土苴漫优劣，亹亹传习随有无。
当时一啸亦偶尔，至今登览烦嗟歔。
吾人妙质素所畏，感嘆陈迹追盈虚。
泾清渭浊固可辨，未应到海君能殊。
阮郎归
作者：李之仪
朝代：宋

朱唇玉羽下蓬莱。佳时近早梅。惜花情味久安排。枝头开未开。魂欲断，恨难裁。香心休见猜。果知何逊是仙才。何妨入梦来。朱唇玉羽，湖湘间谓之倒挂子，岭南谓之梅花使，十二月半方出。
阮郎归·朱唇玉羽下蓬莱
作者：李之仪
朝代：宋
体裁：词

朱唇玉羽下蓬莱。佳时近早梅。惜花情味久安排。枝头开未开。魂欲断，恨难裁。香心休见猜。果知何逊是仙才。何妨入梦来。
阳翟道中有怀存之二首
作者：李之仪
朝代：宋

顽阴将腊袭衣褠，倦辔临风愧白头。一事无成还岁晚，百年过半尚人谋。天边漫铸黄金印，月下何时紫绮裘。拟借东邻分一径，未应人物谢羊求。夕阳风里得君心，常约清香带月寻。红萼似披经几嗅，绿条如弄已难禁。野狂不惯娉婷醉，蓬鬓偏宜蓓蕾侵。准拟归时更浮动，琼樽宁谢十分斟。
阳翟道中有怀存之二首·其一
作者：李之仪
朝代：宋
体裁：七言律诗

顽阴将腊袭衣褠，倦辔临风愧白头。一事无成还岁晚，百年过半尚人谋。天边漫铸黄金印，月下何时紫绮裘。拟借东邻分一径，未应人物谢羊求。
阳翟道中有怀存之二首·其二
作者：李之仪
朝代：宋

夕阳风裏得君心，常约清香带月寻。
红萼似披经几嗅，绿条如弄已难禁。
野狂不惯娉婷醉，蓬鬓偏宜蓓蕾侵。
准拟归时更浮动，琼樽宁谢十分斟。
阳翟道中有怀存之二首·其二
作者：李之仪
朝代：宋

夕阳风里得君心，常约清香带月寻。红萼似披经几嗅，绿条如弄已难禁。野狂不惯娉婷醉，蓬鬓偏宜蓓蕾侵。准拟归时更浮动，琼樽宁谢十分斟。
阿滥堆
作者：李之仪
朝代：宋

铁作骄幢不易摧，望林谁免渴趋梅。院门报钥人初断，天气才阴日又开。倦路已先衰鬓雪，思家难遣寸心灰。冲风正起还飞下，何物元非阿滥堆。年来未觉壮心摧，昨夜偏伤三弄梅。不惯离家遽如许，自然昏眼亦慵开。萧条寂寞思樗荫，细绎华严谢劫灰。少味童山莫分别，直须真峭比离堆。
阿滥堆·其一
作者：李之仪
朝代：宋

铁作骄幢不易摧，望林谁免渴趋梅。院门报钥人初断，天气才阴日又开。倦路已先衰鬓雪，思家难遣寸心灰。冲风正起还飞下，何物元非阿滥堆。
阿滥堆·其一
作者：李之仪
朝代：宋

铁作骄幢不易摧，望林谁免渴趋梅。
院门报钥人初断，天气纔阴日又开。
倦路已先衰鬓雪，思家难遣寸心灰。
衝风正起还飞下，何物元非阿滥堆。
阿滥堆·其二
作者：李之仪
朝代：宋
体裁：七言律诗

年来未觉壮心摧，昨夜偏伤三弄梅。不惯离家遽如许，自然昏眼亦慵开。萧条寂寞思樗荫，细绎华严谢劫灰。少味童山莫分别，直须真峭比离堆。
陈氏母夫人挽词二首
作者：李之仪
朝代：宋

白首严冰雪，清风逼里闾。空残贝叶偈，不见锦囊书。表表名终在，诜诜庆有馀。会如华夏约，他日看高车。子令人空毁，孙贤我故钦。成家信如玉，传世果非金。不作寻常去，方知积累深。天花长满裓，应悟本来心。
陈氏母夫人挽词二首·其一
作者：李之仪
朝代：宋

白首严冰雪，清风逼里闾。
空残贝叶偈，不见锦囊书。
表表名终在，诜诜庆有余。
会如华夏约，他日看高车。
陈氏母夫人挽词二首·其一
作者：李之仪
朝代：宋

白首严冰雪，清风逼里闾。空残贝叶偈，不见锦囊书。表表名终在，诜诜庆有馀。会如华夏约，他日看高车。
陈氏母夫人挽词二首·其二
作者：李之仪
朝代：宋
体裁：五言律诗

子令人空毁，孙贤我故钦。成家信如玉，传世果非金。不作寻常去，方知积累深。天花长满裓，应悟本来心。
除夜寄王性之
作者：李之仪
朝代：宋
体裁：七言律诗

老恋穷年怯五更，可堪爆竹响新声。但惊灯火如残梦，岂有心情敌后生。饧竞胶牙空对白，酒期分岁独怜清。赐袍应有天香在，想见明朝奉九成。
除夜小舟中雨不止而作雪寄德麟
作者：李之仪
朝代：宋
体裁：五言律诗

醉侣今何在，寒灯倍黯然。却应听雨梦，犹是散花天。老境不自得，客程谁我怜。晓钟催去路，明日又新年。
陪子重游长芦寺
作者：李之仪
朝代：宋
体裁：七言律诗

行来思住觉城东，粥饭随缘早晚钟。安得心田荒万有，便惊眼界失千重。笑谈喜接真摩诘，衰病休嗟老曼容。馊饮残羹应不惜，聊分水墨为成龙。
陪曾延之泛舟历湖至苦竹寺次韵陈致君席上所赋
作者：李之仪
朝代：宋

已凉时节未霜前，十里平湖共酒船。岩岫涌寒清澈水，芰荷翻浪绿连天。百年过眼真聊尔，一笑投怀岂适然。独有黄花似回避，定缘红粉不能先。
陪曾延之泛舟历湖至苦竹寺次韵陈致君席上所赋
作者：李之仪
朝代：宋

已凉时节未霜前，十里平湖共酒船。
岩岫涌寒清澈水，芰荷翻浪绿连天。
百年过眼真聊尔，一笑投怀岂适然。
独有黄花似迴避，定缘红粉不能先。
陶隐居书堂
作者：李之仪
朝代：宋

山云自往来，人事久萧索。谁为插小松，记此常栖泊。坡陀披浅麓，窈窕带远壑。著书方呻吟，谁与会所乐。鸾凰耿莫追，岁月俨如昨。隐约玉箫声，憔悴金匕药。风来万籁奏，一笑竟难约。尚友徒此心，相期在寥廓。
陶隠居书堂
作者：李之仪
朝代：宋

山云自往来，人事久萧索。
谁为插小松，记此常栖泊。
坡陀披浅麓，窈窕带远壑。
着书方呻吟，谁与会所乐。
鸾凰耿莫追，岁月俨如昨。
隠约玉箫声，憔悴金匕药。
风来万籁奏，一笑竟难约。
尚友徒此心，相期在寥廓。
雨中自瓜步谒宝觉遂约游黄社宝觉遽有仪真之行雨后独往夜分方到泥滑路巇乘步相半
作者：李之仪
朝代：宋

梦寝东南游，金山居第一。泊船瓜州口，风雨系黑日。冒雨访老胡，翛然出萝荜。壁间十弟子，云是王维笔。生者今何在，别有一丈室。相期同过之，佳思久披拂。差池成独往，敢惮泥没膝。投鞭望横参，露重衣如湿。方诸湛漏魄，指顾尽纤息。目眩神为清，壶冰荡肝膈。亹亹相问劳，软语皆中律。颇怪不预知，有似惊暴客。杈牙荐炉红，柔脆脩林茁。老泪感陆生，明盘皎霜橘。木鱼动晓堂，永味固南毕。百年惊枯槁，平日胶在漆。幅巾行此时，岁暮悲蟋蟀。
雨中自瓜步谒宝觉遂约游黄社宝觉遽有仪真之行雨后独往夜分方到泥滑路巇乘步相半
作者：李之仪
朝代：宋

梦寝东南游，金山居第一。
泊船瓜州口，风雨繫黑日。
冒雨访老胡，翛然出萝荜。
壁间十弟子，云是王维笔。
生者今何在，别有一丈室。
相期同过之，佳思久披拂。
差池成独往，敢惮泥没膝。
投鞭望横参，露重衣如湿。
方诸湛漏魄，指顾尽纤息。
目眩神为清，壶冰荡肝膈。
亹亹相问劳，软语皆中律。
颇怪不预知，有似惊暴客。
杈牙荐炉红，柔脆修林茁。
老泪感陆生，明盘皎霜橘。
木鱼动晓堂，永味固南毕。
百年惊枯槁，平日胶在漆。
幅巾行此时，岁暮悲蟋蟀。
雨中花令·休把身心撋就
作者：李之仪
朝代：宋

休把身心撋就。
着便醉人如酒。
富贵功名虽有味，毕竟因谁守。
看取刀头切藕。
厚薄都随他手。
趁取日中归去好，□莫待、黄昏后。
雨中花令·休把身心撋就
作者：李之仪
朝代：宋

休把身心撋就。著便醉人如酒。富贵功名虽有味，毕竟因谁守。看取刀头切藕。厚薄都随他手。趁取日中归去好，□莫待、黄昏後。
雨中花令·其一
作者：李之仪
朝代：宋
体裁：词

休把身心撋就。著便醉人如酒。富贵功名虽有味，毕竟因谁守。看取刀头切藕。厚薄都随他手。趁取日中归去好，□莫待、黄昏后。
雨中花令·点缀叶间如绣
作者：李之仪
朝代：宋
体裁：词

点缀叶间如绣。
开傍小春时候。
莫把幽兰容易比，都占尽、人间秀。
信是眼前稀有。
消得千锺美酒。
只有些儿堪恨处，管不似、人长久。
雨中花令（王德循东斋瑞香花）
作者：李之仪
朝代：宋
体裁：词

点缀叶间如绣。开傍小春时候。莫把幽兰容易比，都占尽、人间秀。信是眼前稀有。消得千钟美酒。只有些儿堪恨处，管不似、人长久。
雨中过明觉招上人辄留小诗
作者：李之仪
朝代：宋
体裁：五言律诗

雨路如投洗，山行似踏绳。深閒逢竹院，欢喜得诗僧。语款疑缫茧，心明自有灯。难忘惜别处，高义等丘陵。
雪峰真赞
作者：李之仪
朝代：宋

衮毬输了一只脚，答语失了一只眼。却将两只杀人手，不妨捞虾只摸蚬。踏翻船子月是谁，撞破烟楼如掣电。树倒藤枯笑呵呵，春光更觉家家遍。
雪峰真赞
作者：李之仪
朝代：宋

衮毬输了一隻脚，答语失了一隻眼。
却将两隻杀人手，不妨捞虾只摸蚬。
踏翻船子月是谁，撞破烟楼如掣电。
树倒藤枯笑呵呵，春光更觉家家遍。
雷塘行
作者：李之仪
朝代：宋

鞭长不能及马腹，有限生涯时苦促。空使后人悲前人，雷塘春草年年绿。谁知秀色若可餐，风光付与初凭肩。力殚四海笑未已，眉黛一螺当几钱。君不见黄金栋梁回首蠹，漠漠胡沙青冢暮。么弦欲断空自知，千金漫买长门赋。膏油续尽天须晓，石土馀垒可长保。就令并蒂永不分，也应终恨雷塘草。
雷塘行
作者：李之仪
朝代：宋

鞭长不能及马腹，有限生涯时苦促。
空使后人悲前人，雷塘春草年年绿。
谁知秀色若可餐，风光付与初凭肩。
力殚四海笑未已，眉黛一螺当几钱。
君不见黄金栋樑回首蠹，漠漠胡沙青冢暮。
么絃欲断空自知，千金漫买长门赋。
膏油续尽天须晓，石土余垒可长保。
就令并蒂永不分，也应终恨雷塘草。
青玉案·小篷又泛曾行路
作者：李之仪
朝代：宋
体裁：词

小篷又泛曾行路。
这身世、如何去。
去了还来知几度。
多情山色，有情江水，笑我归无处。
夕阳杳杳还催暮。
练净空吟谢郎句。
拭祷波神应见许。
帆开风转，事谐心遂，直到明年雨。
青玉案·用贺方回韵，有所祷而作
作者：李之仪
朝代：宋
体裁：词

小篷又泛曾行路，这身世、如何去。去了还来知几度。多情山色，有情江水，笑我归无处。夕阳杳杳还催暮，练净空吟谢郎句。试祷波神应见许，帆开风转，事谐心遂，直到明年雨。
青玉案（用贺方回韵，有所祷而作）
作者：李之仪
朝代：宋

小篷又泛曾行路。这身世、如何去。去了还来知几度。多情山色，有情江水，笑我归无处。夕阳杳杳还催暮。练净空吟谢郎句。试祷波神应见许。帆开风转，事谐心遂，直到明年雨。
须菩提赞
作者：李之仪
朝代：宋
体裁：赞

敷座而坐，如日初晓。护念付属，一时俱了。非此老人，其谁能表。漫自形容，本无欠少。
题{巩/言}老小轩
作者：李之仪
朝代：宋

高步毗卢顶上身，旋开窗牖外风尘。
石菖蒲是从来友，龙焙茶为近日亲。
不见同行木上座，常留伴睡竹夫人。
艰难历尽无余事，问佛方知有此因。
题僧道符天游斋
作者：李之仪
朝代：宋

六凿相攘不暂休，超然谁复与天游。醯鸡瓮里自歌舞，野马窗间空赘疣。妙境果从拈处得，生涯须向个中求。逢场作戏由来事，可笑区区问髑髅。
题僧道符天游斋
作者：李之仪
朝代：宋

六凿相攘不蹔休，超然谁復与天游。
酰鸡瓮裏自歌舞，野马窗间空赘疣。
妙境果从拈处得，生涯须向箇中求。
逢场作戏由来事，可笑区区问髑髅。
题兰皋
作者：李之仪
朝代：宋

万绿交阴别有天，舣舟重到尚依然。回头白发三千丈，倒指青编二十年。赏咏未论台阁旧，维持今见子孙贤。何当□□披陈迹，再把重衾托醉眠。
题兰皋
作者：李之仪
朝代：宋

万绿交阴别有天，舣舟重到尚依然。
回头白髮三千丈，倒指青编二十年。
赏咏未论台阁旧，维持今见子孙贤。
何当□□披陈迹，再把重衾託醉眠。
题历阳天庆观自然庵
作者：李之仪
朝代：宋

一日复一日，新年即旧年。本来无欠少，强自起攀缘。妙悟通三境，清风寄七弦。升腾如未果，且作地行仙。
题历阳天庆观自然庵
作者：李之仪
朝代：宋

一日復一日，新年即旧年。
本来无欠少，强自起攀缘。
妙悟通三境，清风寄七絃。
昇腾如未果，且作地行仙。
题寿椿轩
作者：李之仪
朝代：宋
体裁：七言律诗

江左风流不乏人，能将佳思洗埃尘。坐中炜烨当时士，庭下扶疏上古椿。日永清阴怒鹏翼，月明翠影闹龙鳞。云泥路绝无由到，犹欲乘槎一问津。
题山堂
作者：李之仪
朝代：宋
体裁：古风

二年江南客，对面不见山。负我爱山心，兀兀尘埃间。一闻说山心便喜，欲插修翰遽飞起。君家乃是山中居，永日青山同徙倚。流泉涓涓薜萝暗，明月时时窥枕簟。三伏清霜带雪来，不断烟云拥栏槛。只恐居山兴易阑，万壑波涛翻等閒。知有心期难得否，凭君借与画图看。
题张湛然兄弟所居壁时谒之不见
作者：李之仪
朝代：宋
体裁：七言律诗

乐全老子如星日，真一仙人似凤鸾。早岁光明均照耀，异时文彩避高寒。低回气类追千劫，邂逅风流得二难。环堵萧然清彻骨，却疑深雪卧袁安。
题张约之长春阁
作者：李之仪
朝代：宋
体裁：七言律诗

江山信美亦人同，寒暑随时兴易穷。寓意果能超物境，养花长欲占春风。何须户外屦常满，自乐尊中酒不空。可笑道人犹有恨，一番红尽一番红。
题朱砂汤
作者：李之仪
朝代：宋
体裁：七言绝句

忆同德曜涉歊蒸，欲濯汤池竟辍行。憔悴独来琴瑟变，满怀谁识泪纵横。
题李仲山金影轩
作者：李之仪
朝代：宋
体裁：七言绝句

金影风光小洞天，蓝桥有路隔云烟。玉壶叩尽应能语，早晚光明照座边。
题李钦之承事宅
作者：李之仪
朝代：宋
体裁：五言律诗

松竹庞公宅，丘坟倚相家。和声敦雁序，秀色茂兰芽。鲁秉方如昔，淮流讵可涯。踌躇不欲去，寒日任西斜。
题杨子仪虎图
作者：李之仪
朝代：宋
体裁：古风

秋阴报初寒，惨惨日遽晚。有客自宣城，明爽叩昏懒。手持两巨轴，六幅从而展。披图画如生，竟轴诗尽选。平生说匡鼎，今日真到眼。何止辨騧骊，于焉识淄渑。爱之不能已，欲挂恨壁短。犹冀逢他时，更疑探深远。
题柳氏园
作者：李之仪
朝代：宋

昔年车马绕芳丛，倒尽金缸卧醉红。可惜秾华俱扫地，兔葵燕麦自春风。
题柳氏园
作者：李之仪
朝代：宋

昔年车马遶芳丛，倒尽金缸卧醉红。
可惜秾华俱扫地，兔葵燕麦自春风。
题步云亭
作者：李之仪
朝代：宋

昨夜风高蝉半咽，起来知是白露节。
玉面少年窄袖衫，袖裏新诗似冰雪。
几日炎炎如甑中，今朝忽觉超樊笼。
不惟气候已八月，更得冰雪开心胸。
谢公山人诗笔奇，问君何缘得此诗。
报我我欲步云去，山人许我因留题。
君作斯亭几许高，拟推皓魄翻银涛。
谁谓姮娥落君手，坐遣山人诗思劳。
君不见梅老句出天地窄，曾谓山人真太白。
采石月下忆相逢，笑披锦袍弄明月。
十年明月归谪仙，姮娥岂得在君边。
何妨邀取山人去，卒岁扶携醉笑间。
题步云亭
作者：李之仪
朝代：宋

昨夜风高蝉半咽，起来知是白露节。玉面少年窄袖衫，袖里新诗似冰雪。几日炎炎如甑中，今朝忽觉超樊笼。不惟气候已八月，更得冰雪开心胸。谢公山人诗笔奇，问君何缘得此诗。报我我欲步云去，山人许我因留题。君作斯亭几许高，拟推皓魄翻银涛。谁谓姮娥落君手，坐遣山人诗思劳。君不见梅老句出天地窄，曾谓山人真太白。采石月下忆相逢，笑披锦袍弄明月。十年明月归谪仙，姮娥岂得在君边。何妨邀取山人去，卒岁扶携醉笑间。
题渔家壁
作者：李之仪
朝代：宋
体裁：七言绝句

卖酒罾鱼止数家，卜邻还在水之涯。扁舟定向桃源去，斜日红开两岸花。
题渭滨亭
作者：李之仪
朝代：宋
体裁：古风

广张三千六百钓，太公欲与文王亲。文王不为熊罴猎，卜年七百终何人。开元天子降步辇，当日何如渭滨见。是同是异不可诘，一等风云符虎变。吾君好贤轶前古，处处鹓鸾刷修羽。观君命意非苟然，他日风流须再睹。
题王子重出李成所画山水
作者：李之仪
朝代：宋

主人邀我登閒轩，轩前景物祗欠山。坐来惨澹若不足，引我忽到营丘间。营丘山水天下知，全齐十二雄一时。旧游历历如到眼，吾宗笔力穷高低。峰云岩霭互隐现，老木苍藤纷綵绚。珑璁特干势将压，奇崛欲夸人未见。石磴流泉似幽噎，洞穴纵横乍明灭。举头楼观俯悬崖，定须六月临飞雪。行人初踏山前路，款段冲寒怯回顾。蹇驴亦自乐平地，亸耳徐行方得趣。日西平远连何处，极目苍茫天欲暮。行人端是我前身，斗觉精神相会聚。百年瞬息竟谁真，此老应无一点尘。主人等是风尘外，岂是閒轩久住人。
题王子重出李成所画山水
作者：李之仪
朝代：宋

主人邀我登閒轩，轩前景物祗欠山。
坐来惨澹若不足，引我忽到营丘间。
营丘山水天下知，全齐十二雄一时。
旧游历历如到眼，吾宗笔力穷高低。
峰云岩霭互隠现，老木苍藤纷綵绚。
珑璁特干势将压，奇崛欲夸人未见。
石磴流泉似幽噎，洞穴纵横乍明灭。
举头楼观俯悬崖，定须六月临飞雪。
行人初踏山前路，款段衝寒怯回顾。
蹇馿亦自乐平地，亸耳徐行方得趣。
日西平远连何处，极目苍茫天欲暮。
行人端是我前身，斗觉精神相会聚。
百年瞬息竟谁真，此老应无一点尘。
主人等是风尘外，岂是閒轩久住人。
题王德循书院壁
作者：李之仪
朝代：宋
体裁：古风

热不就恶木枝，渴不饮盗泉水。古人不可期，岁月姑相委。不爱尔井泉百尺深，不爱尔庭树千里阴。相看岂持一饭报，长啸聊为猛虎吟。
题画扇
作者：李之仪
朝代：宋

曾记终南雪里山，玉峰琼岫耸巑岏。风流转入丹青手，画作江城六月寒。落笔无因似退之，每逢佳致却如痴。孤高全露秋来骨，无复山红涧碧时。
题画扇
作者：李之仪
朝代：宋
体裁：五言绝句

白颊饶春思，梅梢喜可知。声声催烂漫，定是雪晴时。
题画扇·其一
作者：李之仪
朝代：宋

曾记终南雪裏山，玉峰琼岫耸巑岏。
风流转入丹青手，画作江城六月寒。
题画扇·其一
作者：李之仪
朝代：宋

曾记终南雪里山，玉峰琼岫耸巑岏。风流转入丹青手，画作江城六月寒。
题画扇·其二
作者：李之仪
朝代：宋

落笔无因似退之，每逢佳致却如痴。孤高全露秋来骨，无复山红涧碧时。
题画扇·其二
作者：李之仪
朝代：宋

落笔无因似退之，每逢佳致却如痴。
孤高全露秋来骨，无復山红涧碧时。
题白纻山
作者：李之仪
朝代：宋

回见黄梅雨后天，烟林常在笑谈边。早时欲到不自果，今日初来端有缘。无复新声传玉齿，空馀残照满金田。不知谁是云霞侣，聊揖高风一怅然。
题白纻山
作者：李之仪
朝代：宋

回见黄梅雨后天，烟林常在笑谈边。
早时欲到不自果，今日初来端有缘。
无復新声传玉齿，空余残照满金田。
不知谁是云霞侣，聊揖高风一怅然。
题繁川徐氏孝严亭
作者：李之仪
朝代：宋
体裁：古风

恋恋欲报恩，岁月犹过隙。常恐寸草晖，终负阳和力。万钟非所养，所重在以色。庶几参与骞，不独慕今昔。千寻用或短，乃未及咫尺。哀哉过隙心，泪尽坟草碧。坐见食亦睹，幽明固无隔。蒸尝虽其时，要是未为得。诗书圣人事，力久真自积。卷舒岂他人，忠孝均我职。尚容表龟趺，过者必此式。长江会生尘，德辉何可及。
题苦竹寺后亭
作者：李之仪
朝代：宋
体裁：七言绝句

竹映丹枫转短篱，有花开处尽空枝。春风想见如铺锦，惆怅来游不是时。
题虞氏外孙扇
作者：李之仪
朝代：宋
体裁：七言绝句

处己莫辞三径陋，读书须及五车多。成吾宅相非吾志，直欲丘门备四科。
题郭熙画扇
作者：李之仪
朝代：宋

蹇驴破帽耸鸢肩，石里长松欲到天。六月尘埃汗如洗，始知立意不徒然。袅袅凉风八月初，试挥椽笔写江湖。还家预想迎门喜，争问今年得意无。
题郭熙画扇·其一
作者：李之仪
朝代：宋

蹇馿破帽耸鸢肩，石裏长松欲到天。
六月尘埃汗如洗，始知立意不徒然。
题郭熙画扇·其一
作者：李之仪
朝代：宋

蹇驴破帽耸鸢肩，石里长松欲到天。六月尘埃汗如洗，始知立意不徒然。
题郭熙画扇·其二
作者：李之仪
朝代：宋
体裁：七言绝句

袅袅凉风八月初，试挥椽笔写江湖。还家预想迎门喜，争问今年得意无。
题隠者壁
作者：李之仪
朝代：宋

问道全家隠鹿门，竹篱茅屋寄江村。
庞公事业无多子，只有平安遗子孙。
题韦深道寄傲轩
作者：李之仪
朝代：宋

南窗何似北窗凉，寄傲来风各有方。千古光辉如昨日，一时收拾付新堂。已惊盏里醅初绿，更觉篱边菊渐黄。就使主人官即显，此门高兴定难忘。
题韦深道寄傲轩
作者：李之仪
朝代：宋

南窗何似北窗凉，寄傲来风各有方。
千古光辉如昨日，一时收拾付新堂。
已惊醆裏醅初绿，更觉篱边菊渐黄。
就使主人官即显，此门高兴定难忘。
题黄檗泉
作者：李之仪
朝代：宋

住庵老子不复见，传法阿师追不回。饮水能知大愚意，一拳真是打爷来。
题黄蘗泉
作者：李之仪
朝代：宋

住庵老子不復见，传法阿师追不回。
饮水能知大愚意，一拳真是打爷来。
题齐云亭
作者：李之仪
朝代：宋
体裁：五言律诗

凌空登白纻，此地与云齐。一览众山小，方知人世低。暂留蝴蝶梦，终负杜鹃啼。回向禅关客，何当别有梯。
题𧦬老小轩
作者：李之仪
朝代：宋
体裁：七言律诗

高步毗卢顶上身，旋开窗牖外风尘。石菖蒲是从来友，龙焙茶为近日亲。不见同行木上座，常留伴睡竹夫人。艰难历尽无馀事，问佛方知有此因。
食牛炙
作者：李之仪
朝代：宋

西来谁为炙牛心，惜事拘文不敢寻。岂谓邻邦无百里，骤令馋口得千金。登台未论前人比，扪腹翻惊用思深。从此耒阳休吊古，便思白酒与同斟。
食牛炙
作者：李之仪
朝代：宋

西来谁为炙牛心，惜事拘文不敢寻。
岂谓邻邦无百里，骤令馋口得千金。
登台未论前人比，扪腹翻惊用思深。
从此耒阳休弔古，便思白酒与同斟。
食笋二首
作者：李之仪
朝代：宋

燕雀初为友，烽烟近卜邻。不嫌千语聒，只怕一笼新。病眼常如睡，归心喜似人。柈餐犹见笋，未省已无春。疏帘不碍日，缺甃宛如塘。默坐千名佛，忘形一炷香。卷中贪味永，镜里任颜苍。饮后才推枕，逡巡又夕阳。
食笋二首·其一
作者：李之仪
朝代：宋
体裁：五言律诗

燕雀初为友，烽烟近卜邻。不嫌千语聒，只怕一笼新。病眼常如睡，归心喜似人。柈餐犹见笋，未省已无春。
食笋二首·其二
作者：李之仪
朝代：宋

疏帘不碍日，缺甃宛如塘。
默坐千名佛，忘形一炷香。
卷中贪味永，镜裏任颜苍。
饮后纔推枕，逡巡又夕阳。
食笋二首·其二
作者：李之仪
朝代：宋

疏帘不碍日，缺甃宛如塘。默坐千名佛，忘形一炷香。卷中贪味永，镜里任颜苍。饮后才推枕，逡巡又夕阳。
饮散留别希仲自江州倅罢归壁间挂庐山图约为象戏终席不果又约明日而才彻余遂行
作者：李之仪
朝代：宋

密雨着地三四尺，斑驳云开日已西。坐来指点经行处，问我何年别虎溪。十分酒到一举尽，笑我强饮如登梯。灯火荧荧夜未艾，回首但觉娥眉低。今朝未食先破赵，明日凭熊欲下齐。门外马嘶独未起，据鞍才许趋鸡啼。
饮散留别希仲自江州倅罢归壁间挂庐山图约为象戏终席不果又约明日而纔彻余遂行
作者：李之仪
朝代：宋

密雨着地三四尺，斑驳云开日已西。
坐来指点经行处，问我何年别虎溪。
十分酒到一举尽，笑我强饮如登梯。
灯火荧荧夜未艾，回首但觉娥眉低。
今朝未食先破赵，明日凭熊欲下齐。
门外马嘶独未起，据鞍纔许趋鷄啼。
饷茶不容少待二绝
作者：李之仪
朝代：宋

玉骨冰肌体自轻，非关茗饮觉神清。无端堕落红尘里，碾就云腴不许烹。厌厌酒病结春阴，邻笛传来恨更深。拟借春风联袂去，遏云佳处托知音。
饷茶不容少待二绝·其一
作者：李之仪
朝代：宋

玉骨冰肌体自轻，非关茗饮觉神清。
无端堕落红尘裏，碾就云腴不许烹。
饷茶不容少待二绝·其一
作者：李之仪
朝代：宋

玉骨冰肌体自轻，非关茗饮觉神清。无端堕落红尘里，碾就云腴不许烹。
饷茶不容少待二绝·其二
作者：李之仪
朝代：宋

厌厌酒病结春阴，邻笛传来恨更深。拟借春风联袂去，遏云佳处托知音。
饷茶不容少待二绝·其二
作者：李之仪
朝代：宋

厌厌酒病结春阴，邻笛传来恨更深。
拟借春风联袂去，遏云佳处託知音。
首夏
作者：李之仪
朝代：宋
体裁：七言绝句

娇红扫尽绿阴成，便觉庭虚暑气生。旋拂藤床方竹枕，不妨鼻息作雷鸣。
鲜于子骏用鲁直见寄韵因以为谢
作者：李之仪
朝代：宋

云间彼上人，处污能见垢。咄咄向风雅，入国知温厚。别来仰高山，霜风刮衰颜。新诗解人颐，调古不可攀。练练瑚琏姿，森森栋梁气。愿学固有归，黯然由此起。世味淡于蜡，孤怀冷如冰。十年问归路，歌舞怀西陵。岁晏感飘蓬，老去委瓠落。岂无杖头钱，斗酒不问浊。尚平累愈重，欲去亦良难。安得厕木雁，才与不才间。遇君本有地，怅我将焉宅。引领溯家山，一望几千尺。何须惊堕叶，会当鉴攘鸡。风来北窗下，此况谁为知。
鲜于子骏用鲁直见寄韵因以为谢
作者：李之仪
朝代：宋

云间彼上人，处污能见垢。
咄咄向风雅，入国知温厚。
别来仰高山，霜风刮衰颜。
新诗解人颐，调古不可攀。
练练瑚琏姿，森森栋梁气。
愿学固有归，黯然由此起。
世味淡于蜡，孤怀冷如冰。
十年问归路，歌舞怀西陵。
岁晏感飘蓬，老去委瓠落。
岂无杖头钱，斗酒不问浊。
尚平累愈重，欲去亦良难。
安得厕木雁，才与不才间。
遇君本有地，怅我将焉宅。
引领遡家山，一望几千尺。
何须惊堕叶，会当鉴攘鸡。
风来北窗下，此况谁为知。
鹊桥仙
作者：李之仪
朝代：宋

风清月莹，天然标韵，自是闺房之秀。情多无那不能禁，常是为、而今时候。绿云低拢，红潮微上，画幕梅寒初透。一般偏更恼人深，时更把、眉儿轻皱。宿云收尽，纤尘不警，万里银河低挂。清冥风露不胜寒，无计学、双鸾并驾。玉徽声断，宝钗香远，空赋红绫小砑。庾郎知有几多愁，怎奈向、月明今夜。
鹊桥仙·其二
作者：李之仪
朝代：宋
体裁：词

宿云收尽，纤尘不警，万里银河低挂。清冥风露不胜寒，无计学、双鸾并驾。玉徽声断，宝钗香远，空赋红绫小砑。庾郎知有几多愁，怎奈向、月明今夜。
鹊桥仙·风清月莹
作者：李之仪
朝代：宋
体裁：词

风清月莹，天然标韵，自是闺房之秀。情多无那不能禁，常是为、而今时候。绿云低拢，红潮微上，画幕梅寒初透。一般偏更恼人深，时更把、眉儿轻皱。
鹧鸪天
作者：李之仪
朝代：宋

节是重阳却斗寒。可堪风雨累寻欢。虽辜早菊同高柳，聊楫残蕉共小栏。浮蚁嫩，炷烟盘。恨无莺唱舞催鸾。空惊绝韵天边落，不许韶颜梦里看。浓丽妖妍不是妆。十分风艳夺韶光。牡丹开就应难比，繁富犹疑过海棠。须仔细，更端相。烂霞梳晕带朝阳。千金未足酬真赏，一度相看一断肠。避暑佳人不著妆。水晶冠子薄罗裳。摩绵扑粉飞琼屑，滤蜜调冰结绛霜。随定我，小兰堂。金盆盛水绕牙床。时时浸手心头熨，受尽无人知处凉。收尽微风不见江，分明天水共澄光。由来好处输闲地，堪叹人生有底忙。心既远，味偏长，须知粗布胜无裳。从今认得归田乐，何必桃源是故乡。
鹧鸪天·其一
作者：李之仪
朝代：宋
体裁：词

节是重阳却斗寒。可堪风雨累寻欢。虽辜早菊同高柳，聊挹残蕉共小栏。浮蚁嫩，炷烟盘。恨无莺唱舞催鸾。空惊绝韵天边落，不许韶颜梦里看。
鹧鸪天·收尽微风不见江
作者：李之仪
朝代：宋
体裁：词

收尽微风不见江。分明天水共澄光。由来好处输闲地，堪叹人生有底忙。
心既远，味偏长。须知粗布胜无裳。从今认得归田乐，何必桃源是故乡。
鹧鸪天·收尽微风不见江
作者：李之仪
朝代：宋
体裁：词

收尽微风不见江，分明天水共澄光。由来好处输闲地，堪叹人生有底忙。心既远，味偏长，须知粗布胜无裳。从今认得归田乐，何必桃源是故乡。
鹧鸪天·浓丽妖妍不是妆
作者：李之仪
朝代：宋
体裁：词

浓丽妖妍不是妆。十分风艳夺韶光。牡丹开就应难比，繁富犹疑过海棠。须仔细，更端相。烂霞梳晕带朝阳。千金未足酬真赏，一度相看一断肠。
鹧鸪天·节是重阳却斗寒
作者：李之仪
朝代：宋
体裁：词

节是重阳却斗寒。可堪风雨累寻欢。虽辜早菊同高柳，聊楫残蕉共小栏。浮蚁嫩，炷烟盘。恨无莺唱舞催鸾。空惊绝韵天边落，不许韶颜梦里看。
鹧鸪天·避暑佳人不着妆
作者：李之仪
朝代：宋

避暑佳人不着妆。
水晶冠子薄罗裳。
摩绵扑粉飞琼屑，滤蜜调冰结绛霜。
随定我，小兰堂。
金盆盛水绕牙床。
时时浸手心头熨，受尽无人知处凉。
鹧鸪天·避暑佳人不著妆
作者：李之仪
朝代：宋
体裁：词

避暑佳人不著妆。水晶冠子薄罗裳。摩绵扑粉飞琼屑，滤蜜调冰结绛霜。随定我，小兰堂。金盆盛水绕牙床。时时浸手心头熨，受尽无人知处凉。
黄精鹿
作者：李之仪
朝代：宋
体裁：七言绝句

绿遍前峰到后峰，灵苗压地几千重。勾班养就无人见，多少狂心欲采茸。
龚深之曾约相从偶不及而深之逝矣独过其所约之地遗像俨然感怆不已因书其事
作者：李之仪
朝代：宋

德公期我此联裾，独舍扁舟断梦初。穗帐一灯如晤语，泪痕空对两龙驹。
龚深之曾约相从偶不及而深之逝矣独过其所约之地遗像俨然感怆不已因书其事
作者：李之仪
朝代：宋
体裁：七言绝句

德公期我此联裾，独舍扁舟断梦初。繐帐一灯如晤语，泪痕空对两龙驹。
丁德儒置酒適與陳君俞聯坐聊賦小詩爲君俞謝因以贖先起之罪
作者：李之儀
朝代：宋

春風不解事，吼地如雷霆。
誰知一席間，笑語燈熒熒。
主人意彌敦，設置不少停。
而我槁木然，感慨時自驚。
多情接勝友，孤朗如初星。
微吟間相警，似欲慰獨醒。
我老百不堪，已分如漂萍。
邂逅因事樂，尚或有此形。
不慚引去先，得意耳暫清。
展轉尋斷夢，間關媿微生。
何當萬里浪，相與同滄溟。
七夕
作者：李之儀
朝代：宋

銀漢風休月對絃，靈橋長掛罷星填。
從今祇恐情先老，無復佳期又隔年。
七言古風寄題薛公尉氏逍遙閣兼送伯成知縣宣德解印當塗直書民言耳非所謂詩也
作者：李之儀
朝代：宋

長身少髯復多骨，憶在兒時獲相識。
滿朝善類推老成，鄉曲名流誦才德。
爾來契闊四十年，停鸞峙鵠欣相傳。
我方却歸不自得，但覺和氣如春天。
往日朝門炙可熱，今朝吏爨幾無烟。
追呼輩伍殆千指，一旦束手蠶如眠。
父老相傳語且泣，岌岌流離遽安集。
省事以來無此君，豫恐他時莫能及。
尺紙胡爲來北闕，樂境危城俄見敚。
覆盆雖光亦蹔爾，所惜時間未能雪。
稍傳遠近或歎喜，歎者吾民喜者吏。
吏至酌酒更相賀，畢竟卷舒須在我。
父老沾襟嗟薄福，此理冥冥定誰坐。
異時得君逾所聞，杳杳健鶻盤霜旻。
信矣此地不可久，空使遺愛傳邦人。
邦人姑止聽我語，逍遙閣去天尺五。
長身仙翁昔遊戲，日日烟雲泛罇俎。
仙翁久已朝紫皇，功行不泯鍾諸郎。
扶疏密蔭被所至，遂令此閣如甘棠。
我昔西畿數來往，日脚闌干猶可想。
塵埃滿袂阻登臨，白髮心期負真賞。
六月炎炎汗如洗，江南雨多拍隄水。
旗開鼓響船欲發，超然爽意因君起。
驊騮一跌愈莫止，大鵬會展滄溟翅。
何妨閣下敞高門，更看陰功動閭里。
三家店主人勸飲
作者：李之儀
朝代：宋

早飲欲過午，感此去路遙。
解衣酒家牀，主人喜相招。
逡巡出餖飣，勸我飲一瓢。
舉手謝慇懃，宿酲猶未消。
報言雪滿野，征轡相無聊。
何如酩酊去，更可忘今朝。
年來頗解官，徑欲隨所邀。
端愧五漿期，未覺羣心摇。
偷薄日益窘，妙論輕鴻毛。
何當受一廛，醉倒同漁樵。
三家店早飲主人似喜余至而庭下殘花猶在也酒客輒見避余固止之因得攬其醉態·其一
作者：李之儀
朝代：宋

再過三家店，還投舊酒壚。
重攀紅躑躅，爭認白髭鬚。
所惜自拘束，無因同拍扶。
他年遂卜築，終爲伴歌呼。
三家店早飲主人似喜余至而庭下殘花猶在也酒客輒見避余固止之因得攬其醉態·其二
作者：李之儀
朝代：宋

醉人休見避，我恨未如君。
到了輸他樂，何須强自分。
稻粱姑取足，雞鶩漫離羣。
上馬衝寒去，回頭愧壟雲。
中隠菴次趙德孺韵
作者：李之儀
朝代：宋

退之以文鳴，詩友得侯喜。
聲名力與俱，雖尊未勇耳。
潢池詎青山，孰辨都與鄙。
菴成誰振之，句出鬧如市。
千仞寧我高，充實信我美。
坐令菴內人，前車云可軌。
禮樂有先後，後進則君子。
執方而昧圓，俱野那復史。
伐柯固執柯，疇克求諸邇。
蒸之既匪薪，采焉又非芑。
近交韓與侯，步驟亦常恥。
一醫消息盡，布毛自何起。
要須六月息，不息不爲已。
敢問二詩人，如何得意旨。
久旱湫舍殆不可遣免一夕雷雨忽作
作者：李之儀
朝代：宋

半夜一濯雨，斷夢失炎蒸。
汗甑不復鼓，蚊雷爲之停。
逡巡萬竅號，破窗風如傾。
絺帷强主宰，庭砌已滿盈。
極護老稚奔，懽呼閭里情。
但覺萬里返，浩蕩隨滄溟。
掠眼纔閃爍，劈耳俄掀轟。
豈暇計飄溺，且護嬰兒驚。
小休月在戶，却視斗挂甍。
唧唧與啾啾，次第先秋鳴。
粵從臘雪後，旱魃苦自明。
焦枯病三農，芽田不滋榮。
隴畝半坼裂，几席饒蠅虻。
端若一大難，眊焉猶宿酲。
點我讀書燈，凉宵聊與征。
庶几簡牘中，暫寓蠻觸爭。
久雨次韵君俞
作者：李之儀
朝代：宋

塵埃肺腑屢更時，淫雨平欺素頷垂。
忽覺光輝慰岑寂，坐令華茂轉離披。
中痟未厭徒空壁，雅意安能系赤墀。
獨有晴明陪擊節，回腸尤在不爲詩。
之儀家當塗七年矣屢過禪岳山下望高山塔欲一遊輒不果異時山主懃公大師與其子宣上人相過因往報之取路回遠薄晚方到遂留宿棟宇一新舍次皆得其便而宏麗高朗唯見者知焉又復規範齊肅鐘鼓應接問之乃懃一力所就絲蓄粒聚未嘗毫髮資之人此尤難者感歎不已因賦二小詩·其一
作者：李之儀
朝代：宋

窣堵頻經眼，伽藍未息肩。
多情兩父子，同住一雲烟。
繚繞尋幽徑，從容慰昔年。
本無留客意，投分且遷延。
之儀家當塗七年矣屢過禪岳山下望高山塔欲一遊輒不果異時山主懃公大師與其子宣上人相過因往報之取路回遠薄晚方到遂留宿棟宇一新舍次皆得其便而宏麗高朗唯見者知焉又復規範齊肅鐘鼓應接問之乃懃一力所就絲蓄粒聚未嘗毫髮資之人此尤難者感歎不已因賦二小詩·其二
作者：李之儀
朝代：宋

去往如流水，興衰似轉肩。
新工幾奪目，舊爨僅留烟。
願起三千劫，功收十八年。
兒孫盡龍象，家世自綿延。
九錫庵
作者：李之儀
朝代：宋

强臣欲竊命，九錫乃所僭。
奈何得道人，亦復有此念。
是非固不同，等欲示其漸。
石地鑿龍趺，穹載極該贍。
漫滅半可讀，以足表龜監。
名存物何在，遺製不少欠。
帝意豈無謂，人事徒妄占。
何適非偶然，隨遇始弛擔。
五月旦日
作者：李之儀
朝代：宋

睡餘落莫肘難支，節物依然我自衰。
已悟龍蛇終不爽，何須龜筴强稽疑。
孤懷佛語雖能遣，歸路佳人已歎遲。
共弔沉湘無數日，却嗟輕負習家池。
五雲觀
作者：李之儀
朝代：宋

五雲會中天，衆山如朝宗。
相臣夙有約，標神期此宮。
傍有洞天接，面直積金峰。
常言五百間，斯地將修崇。
廢興果冥符，變化如雲龍。
緬懷祥符後，天意固莫窮。
一言不可復，此興猶未終。
知國如知葬，尤難邀此翁。
仲春季澤遠來相訪感往念今悵然有懷
作者：李之儀
朝代：宋

異鄉流落十三年，老日從誰寄往還。
久歎斷蓬飄世外，忽驚連璧下雲間。
生涯已約同他日，詞筆端能慰蹔顔。
準擬新秋便相見，爲君終日倚柴關。
伯成已歸尚阻雨會聚聊申短唱容易一笑
作者：李之儀
朝代：宋

髯友新從塞上回，中元樽俎未能開。
更堪庭竹添幽思，只欠清風玉雨來。
伯鎮客居傷春佳句輒賦元韵二首·其一
作者：李之儀
朝代：宋

休論莫莫與休休，老眼逢春且暫留。
未必餘寒更能久，祇因殘蘂易爲揉。
及時行樂何妨剩，感物興懷漫自愁。
南北生涯等羈旅，定應無着是清流。
伯鎮客居傷春佳句輒賦元韵二首·其二
作者：李之儀
朝代：宋

紛紛到底不如休，空把閒心見便留。
昨日白消行處去，今朝綠遍定誰揉。
且從寂滅翻千偈，安用深湛詠四愁。
我坐言多欲無語，每慚佳思枉詩流。
何子溫家有巨竹數頃因成絕句
作者：李之儀
朝代：宋

老綠陰森鎖晝寒，兒孫延裔不知年。
欲歸頓失來時路，一似高風暗雨天。
余入院二十日相知往往寄聲相勞獨何德固寂然無聞
作者：李之儀
朝代：宋

何郎本是風塵外，平日仍同般若因。
有底新來便如此，定緣無事不相親。
薰蕕何得同薝蔔，簡潔安能別孟津。
會借天河三級浪，終須流出舊精神。
保寧機道者傳神贊·其一
作者：李之儀
朝代：宋

一回拈起一回新，覿面相逢那處親。
口似含珠聲似虎，情如止水意如春。
一心爲法無餘事，四海如公有幾人。
祇恐丹青傳未盡，更須圓相助精神。
俞清老挽詞二首·其一
作者：李之儀
朝代：宋

生涯真斷梗，身世委虛舟。
直欲超千劫，都將付一漚。
縱橫無滯礙，遊戲任沈浮。
報盡隨緣去，聊從一笑休。
俞清老挽詞二首·其二
作者：李之儀
朝代：宋

寒食相披拂，方時欲適然。
君應尋故約，我亦赴新阡。
但怪沈來雁，那知已逝川。
風流有千里，未愧昔人賢。
俞清老畫贊
作者：李之儀
朝代：宋

說着便知姓名，見者誰不歡喜。
雖如自起自倒，要乃無此無彼。
冥冥三板緣中，隨處逢場作戲。
欲問涅槃一路，頭頭只在這裏。
俞秀老畫贊
作者：李之儀
朝代：宋

青山白雲中人，對面若不相識。
笑我吟詠自如，終□□□居士身得度，住平常人窠窟。
誰謂半山多□口，却作豐干指出。
偶書
作者：李之儀
朝代：宋

風吹蘇小門前柳，雨暗羅敷陌上桑。
遙想九江春色晚，被花惱得少陵狂。
偶書二首·其一
作者：李之儀
朝代：宋

元宵燈火鬧遊人，偶向忙中得此身。
浄几明窗塵不到，弄黄先見一枝春。
偶書二首·其一
作者：李之儀
朝代：宋

閉門只欲渾無事，門外何嘗有事來。
生計不須憂水旱，仕途休更問梯媒。
身安種種皆三樂，客到時時共一杯。
此外華巖是歸處，眼前樓閣竟誰開。
偶書二首·其二
作者：李之儀
朝代：宋

小山相對數椽地，樂與心期境自多。
有酒未妨同客醉，無情到了任君魔。
採薇行歌亦勞矣，飲水曲肱還會麽。
只恐時來把不住，更看究竟事如何。
偶書二首·其二
作者：李之儀
朝代：宋

通中玉冷夢偏長，花影籠階月浸廊。
挽斷羅巾留不住，覺來猶有去時香。
偶題
作者：李之儀
朝代：宋

新荷點水麥花齊，一抹殘陽露淺暉。
回首西山歸未得，片心還逐暮雲飛。
偶題六絕·其一
作者：李之儀
朝代：宋

霜風刮地雁連天，野舍衾寒感舊年。
獨有多情夜來榨，床頭滴滴慰孤眠。
偶題六絕·其三
作者：李之儀
朝代：宋

長溪新雨色如泥，野水陰寒盡向西。
楚客天南行漸遠，山山樹裏鷓鴣啼。
偶題六絕·其五
作者：李之儀
朝代：宋

不覺六月初八日，還是去年瓜熟時。
鞭藉竟誰能致曲，定自昭昭終可期。
偶題六絕·其四
作者：李之儀
朝代：宋

數卷新遊蜀苑詩，長安僻巷得相隨。
草堂雪夜携琴處，況似青城館裏時。
傅子昌歸興州
作者：李之儀
朝代：宋

嘉陵江水接天流，州據江流最上游。
憶昔練衣隨跋馬，而今白髮任虛舟。
慶門譽望聞來久，塞路殷勤得暫酬。
見說明朝却西去，長亭揮手恨無由。
元白拏舟相訪出紙求書因書此以歸其紙
作者：李之儀
朝代：宋

小篷不卸遠相尋，頓喜忘年得斷金。
便覺雨華隨脫麈，更能操筆問來禽。
投懷方寄朱弦直，摻袂還驚白髮深。
獨幸南遊慰真賞，他年會見好叢林。
元祐末宿秋試院曾和王敏父四詩是時以疾先出院方欲出而未得況味有類今日追用前韵再賦四首·其一
作者：李之儀
朝代：宋

階除又見日將斜，若此奔馳尚可誇。
敢覬陰功踵定國，未應和藥困王嘉。
門前禱雨頻催鼓，眼底無人但見花。
不比貢闈當日鎖，病來有許便還家。
元祐末宿秋試院曾和王敏父四詩是時以疾先出院方欲出而未得況味有類今日追用前韵再賦四首·其三
作者：李之儀
朝代：宋

沉沉深鎖出無涯，白盡于思豈復華。
準擬歸期叩端午，那知此地見葵花。
幽憂未論如陰府，倏忽翻驚走電車。
久病元來最欺眼，蠅頭只覺似棲鴉。
元祐末宿秋試院曾和王敏父四詩是時以疾先出院方欲出而未得況味有類今日追用前韵再賦四首·其二
作者：李之儀
朝代：宋

兼材莫作尹翁歸，自鬻崎嶇不畏非。
妄役土龍寧得雨，可堪芻狗强蒙衣。
移文不報如沉井，行路皆疑鎮掩扉。
早悟垂頭供立仗，好隨四牡去騑騑。
元祐末宿秋試院曾和王敏父四詩是時以疾先出院方欲出而未得況味有類今日追用前韵再賦四首·其四
作者：李之儀
朝代：宋

十年三拜東門敕，長是尋燈濯汙裾。
贏得平安題報曆，不妨朋友校殘書。
歌傳鵲鼠非行路，詠入烏狐愧大車。
物物背馳將老矣，定知身世欲何如。
內侍劉有方畜名畫乃內虢國夫人夜遊圖最爲絕筆東坡館北客都亭馹有方敢跋其後既作詩以相示時欲和而偶未暇今閱集得詩遂次其韵以申前志
作者：李之儀
朝代：宋

天街雨過花滿窗，萬人壁立驚游龍。
飄飄衣袂欲仙去，寶鞭遙指蓬萊宮。
真人睡起春纔柳，誰眷琵琶最先手。
合懽堂裏謝使人，暗香猶带天階塵。
宛然相對若可語，筆墨頓失當時痕。
開眼成今合眼古，回頭自有來時路。
長風破浪真快哉，快處須防倒騎虎。
八月十一日九月六日二十四日三夢過趙仲强家坐中人物笑語一一如平時因寄長句庶蒙藻思見酬因投一會面之慰也
作者：李之儀
朝代：宋

憶陪金醆醉紅顔，回首風光杳靄間。
老去未忘三級浪，近來頻夢八重關。
雲烟舊路到何日，燈火虛堂真似山。
只恐斷魂收不得，更須佳句與招還。
兼江祥瑛上人能書自以爲未工又能詩而求予詩甚勤予以爲非所當病也爲賦一首勉之使進于道云
作者：李之儀
朝代：宋

得句如得仙，悟筆如悟禪。
彈丸流轉即輕舉，龍蛇飛動真超然。
禪瑛迺醉，我顧慙道玄。
戲將字畫當杖拂，與子憑軾相周旋。
筆若運矛矟，手如致裨偏。
眼能援桴鼓，心爲制中權。
棄捐尺度廢繩削，似曲還直非方圓。
適當庖丁善刀後，但見滿紙銀鈎連。
心眼手筆俱不用，擬向底處觀其全。
思量不可到，此地無中邊。
政似觀瀾亭上夜深後，滿空白月孤光懸。
再和仇粹夫·其一
作者：李之儀
朝代：宋

曾寄冰綃十幅開，竹間紅蕊燕銜來。
黄筌已去風流盡，忽見詩翁筆下催。
再和仇粹夫·其二
作者：李之儀
朝代：宋

面面軒楹壓水開，暑天端恐雪飛來。
冰肌玉骨元無汗，更倩殷勤執板催。
再和觀畫三首·其一
作者：李之儀
朝代：宋

掃除不盡自無痕，底事狂緣尚有根。
幾日寧寧圖畫裏，祇緣歸思在江村。
再和觀畫三首·其三
作者：李之儀
朝代：宋

欲問船師覓寶洲，須將大瓠作腰舟。
掀天白浪蛟龍吼，纔得隨流一點頭。
再和觀畫三首·其二
作者：李之儀
朝代：宋

何時船上載鴟夷，海道聊尋一問姿。
不爲丹青生着相，從來卷曲是吾枝。
再次韵奉送禹欽且堅再來之約·其一
作者：李之儀
朝代：宋

涔涔梅雨漲江濱，耿耿僧房借鉢人。
秀色驚回隨念到，孤懷贏得暫時新。
何妨一笑空諸有，更覺三摩浄六塵。
憂患年來倍傷感，送君衰淚不容貧。
再次韵奉送禹欽且堅再來之約·其二
作者：李之儀
朝代：宋

相逢懷抱各全開，蔚結才舒倏又來。
傾倒已辜將進酒，追隨休賦上林回。
臨分莫作楚愁歎，故事須詢河朔杯。
看取滁翁宜自警，空將遺恨感蘇梅。
再次韵并寄寧州孫子發
作者：李之儀
朝代：宋

顧我從來奈烹煮，況復顛風并怪雨。
出門未必趁鴻鵠，閉門何曾下縿縷。
比來重作坐禪僧，日與虛空相晤語。
初非小智肯自私，終謂大國不可怒。
倦途傾蓋得吾人，獨喜山行逢豹霧。
僅愧依融累歲留，猶勝投閎經宿去。
東州勝事久欲講，老滕元將效懷祖。
豈知敏手驟輸君，使君方詠羅敷女。
願侍一笑作先容，試覺醍醐分酪乳。
寧州別乘吾所畏，屹然萬弩不得注。
寄聲到眼不須論，畢竟生涯誰能主。
再次韵致君
作者：李之儀
朝代：宋

華清賜浴記當年，偶託荒山結勝緣。
未必興衰異今昔，曾經天女卸金鈿。
再登斗野亭路舊韵寄太虛
作者：李之儀
朝代：宋

北舟攬黄氏，楚楚不自平。
故步聊低回，新月微風清。
蛙聲語莫下，泡湧浮修甍。
何在超世游，翳路情難傾。
西堂夢不到，春草還復生。
長年浸枯枿，有時懷層城。
適從吳兒炊，又作淮人烹。
皇皇徧諸侯，吾人愧安行。
獨抱照乘姿，花枝似相明。
拂衣歸待旦，南州逢顧榮。
再過李欽之宅憶希武
作者：李之儀
朝代：宋

客窗孤被探深寒，一夢從來已六年。
獨有可人無復見，尊前旋笑尚依然。
再過苦竹飯于寺前客邸
作者：李之儀
朝代：宋

隼旟謌呼引紅粧，花帽追隨入醉鄉。
今日再來如斷夢，主人依舊進黄粱。
再領玉局昔東坡翰林作詩送戴蒙有玉局他年第幾人之句後自嶺外歸遂領玉局予復官亦得之坡今亡矣悵然有懷
作者：李之儀
朝代：宋

東坡因地夙相親，玉局終爲繼戴人。
祿仕豈知承末軌，恩光又許襲前塵。
青蠅附驥元非援，白玉無瑕晚更真。
泉下有靈應首肯，不隨凡劣易緇磷。
冶城
作者：李之儀
朝代：宋

冶城昔是王公宅，鵲噪烏啼異昔時。
不見犢車催麈尾，莫年惆悵蔡家兒。
出院有期
作者：李之儀
朝代：宋

親舊相逢似隔時，從今無復念歸期。
莫同更寫留連恨，只擬添成百首詩。
初入褒禪山
作者：李之儀
朝代：宋

近山回抱錦爲屏，金碧高低照眼明。
四十年來勞夢想，白頭方喜慰平生。
初夜有雨意欲曉風大作
作者：李之儀
朝代：宋

昨夜雪深疑有雨，五更還作掃雲風。
我于此地雖無責，傷時失事心則同。
起來悵望一吁歔，又覺烈日侵階紅。
隔牆鼓吹去何許，入戶哀怨號無蹤。
尋花戀蘂爾自樂，啼夫哭子情無窮。
平生感慨垂老別，異時獨與新豐翁。
邇來眼力不解事，彷彿推墮此境中。
天公豈肯違一物，爾且莫嘆杼柚空。
無心致禱禱必應，會見一雨半年豐。
初得馬騎
作者：李之儀
朝代：宋

有兩龍駒慰陸沈，四年河海每關心。
今朝款段聊乘興，矍鑠猶堪寄好音。
劉君以地里之學各邂逅相遇求詩爲別因賦長句
作者：李之儀
朝代：宋

久聞秘術獨超羣，肯向青囊學景純。
解使山川如在掌，須知禍福不由人。
論功合附天仙籍，底事猶隨客路塵。
滿眼峰巒應有待，何妨裁剪出精神。
千秋歲
作者：李之儀
朝代：宋

中秋才過，又是重陽到。露乍冷，寒將報。綠香摧渚芰，黃密攢庭草。人未老。藍橋漫促霜砧搗。照影蘭缸暈，破戶銀蟾小。樽在眼，從誰倒。強鋪同處被，愁卻歡時帽。須通道。狂心未歇情難老。
千秋歲
作者：李之儀
朝代：宋

休嗟磨折。看取羅巾血。殷勤且話經年別。庭花番悵望，簷雨同嗚咽。明半滅。燈光夜夜多如月。無復傷離缺。共保冰霜潔。不斷夢，從今歇。收回書上絮，解盡眉頭結。猶未絕。金徽泛處應能雪。
千秋歲
作者：李之儀
朝代：宋

柔腸寸折。解袂留清血。藍橋動是經年別。掩門春絮亂，敧枕秋蛩咽。檀篆滅。鴛衾半擁空床月。妝鏡分來缺。塵汙菱花潔。嘶騎遠，鳴機歇。密封書錦字，巧綰香囊結。芳信絕。東風半落梅梢雪。
千秋歲
作者：李之儀
朝代：宋

深秋庭院，殘暑全消退。天幕迥，雲容碎。地偏人罕到，風慘寒微帶。初睡起，翩翩戲蝶飛成對。嘆息誰能會。猶記逢傾蓋。情暫遣，心常在。沈沈音信斷，冉冉光陰改。紅日晚，仙山路隔空雲海。
千秋歲
作者：李之儀
朝代：宋

深簾靜晝。綽約閨房秀。叩衣楚制飛文繡。凝脂膚理膩，削玉腰圍瘦。閒舞袖。回身暱語憑肩久。眉壓橫波皺。歌斷青青柳。釵遽擘，壺頻叩。鬢悽清鏡雪，淚漲芳樽酒。難再偶。沈沈夢峽雪歸後。
千秋歲
作者：李之儀
朝代：宋

萬紅暄晝。佔盡人間秀。怎生圖畫如何繡。宜推蕭史伴，消得東陽瘦。垂窄袖。花前鎮憶相攜久。淚裛回紋皺。好在章臺柳。洞戶隔，憑誰叩。寄聲雖有雁，會面難同酒。無計偶。蕭蕭暮雨黃昏後。
南鄉子
作者：李之儀
朝代：宋

夜雨滴空階。想見尊前賦詠才。更覺鳴蛙如鼓吹，安排。惆悵流光去不回。萬事已成灰。只這些兒尚滿懷。剛被北風吹曉角，相催。不許時間入夢來。
南鄉子
作者：李之儀
朝代：宋

小雨溼黃昏。重午佳辰獨掩門。巢燕引雛渾去盡，銷魂。空向梁間覓宿痕。客舍宛如村。好事無人載一樽。唯有鶯聲知此恨，殷勤。恰似當時枕上聞。
南鄉子
作者：李之儀
朝代：宋

春後雨餘天。婭奼黃鸝勝品弦。榴葉千燈初報暑，階前。只有茶甌味最便。身世幾蹁躚。自覺年來更可憐。欲問此情何所似，緣延。看取窗間墜柳綿。
南鄉子
作者：李之儀
朝代：宋

淚眼轉天昏。去路迢迢隔九門。角黍滿盤無意舉，凝魂。不為當時澤畔痕。腸斷武陵村。骨冷難同月下樽。強泛菖蒲酬令節，空勤。風葉蕭蕭不忍聞。
南鄉子
作者：李之儀
朝代：宋

睡起繞回塘。不見銜泥燕子忙。前日花梢都綠遍，西牆。猶有輕風遞暗香。步懶恰尋床。臥看遊絲到地長。自恨無聊常病酒，淒涼。豈有才情似瀋陽。
南鄉子
作者：李之儀
朝代：宋

綠水滿池塘。點水蜻蜓避燕忙。杏子壓枝黃半熟，鄰牆。風送荷花幾陣香。角簟襯牙床。汗透鮫綃晝影長。點滴芭蕉疏雨過，微涼。畫角悠悠送夕陽。
卜算子
作者：李之儀
朝代：宋

我住長江頭，君住長江尾。日日思君不見君，共飲長江水。此水幾時休，此恨何時已。只願君心似我心，定不負相思意。
卞忠烈公墓
作者：李之儀
朝代：宋

叢篁灌木麗霜晴，忠孝巖巖父子名。
舉扇西風雖自潔，受遺不至亦何情。
又寄性之二首·其一
作者：李之儀
朝代：宋

霜髯雪鬢十分侵，舉盞常思蘸甲深。
雖約依劉同漢上，猶虛訪戴似山陰。
文章歆向傳家日，事業韋平奕世心。
冰玉相輝方自表，何妨佳思屢追尋。
又寄性之二首·其二
作者：李之儀
朝代：宋

平日鵷鸞接武中，汪汪每歎不能窮。
蹔煩朱轂圖遺愛，方信清時是至公。
千載難期人物盛，一時休歎馬羣空。
何妨坐嘯追陳迹，應有新詩襲素風。
又書扇
作者：李之儀
朝代：宋

幾年無事在江湖，醉倒黄公舊酒壚。
覺後不知新月上，滿身花影倩人扶。
又次子椿同君俞三詩·其一
作者：李之儀
朝代：宋

倦途回首已無牛，獨向田間涉早秋。
倚仗固知同失馬，攀援猶恐昧操舟。
漸逢陌上相推醉，尚有空中未下鷗。
可是道邊無葬地，肯將身世曲如鈎。
又次子椿同君俞三詩·其三
作者：李之儀
朝代：宋

隠隠山林似卧牛，紛紛鐮擔喜逢秋。
虛名漫託三春柳，實際須歸萬斛舟。
未信此生真野馬，且將餘日寄江鷗。
崎嶇精衛人空笑，終恐長鯨上直鈎。
又次子椿同君俞三詩·其二
作者：李之儀
朝代：宋

西來不復見青牛，問遍生涯兩鬢秋。
但受郢人夸鼻斲，豈知蒙叟是腰舟。
柱頭寂寞千年鶴，波面分明一點鷗。
不向虛中問消息，磻溪終老但垂鈎。
又次莊居見貽佳什
作者：李之儀
朝代：宋

茫茫巨浸託船歸，風不充帆氣易衰。
猶喜歲寒逢逆旅，不將人事異當時。
從他老去知何用，由是終焉豈自遺。
獨有東阡南陌意，莫辭扶杖數相期。
又次韵
作者：李之儀
朝代：宋

尋春何惜駐征鞍，只怕春歸不怕寒。
故國山川無限思，我來仍得雨中看。
又次韵三絕·其一
作者：李之儀
朝代：宋

款步昔陪下澤，劇談今愧高流。
又喜秋來相見，暫同南陌東丘。
又次韵三絕·其三
作者：李之儀
朝代：宋

旱日能詩傳信，新來投筆從班。
身世且依魏闕，煙雲休戀鍾山。
又次韵三絕·其二
作者：李之儀
朝代：宋

華屋暫離星斗，滄江歸弄波濤。
可得遽通來信，便知却整還舠。
古東門行
作者：李之儀
朝代：宋

元鼎元年東有兵，未央催班不待明。
龍驤虎步擁旄出，蟻蟻部曲隨鳴鉦。
三千珠履皆上客，囊中有錐誰爲發。
莫歌雌兔眼迷離，長城可倚知在誰。
千羊不如一狐腋，草底寒蟲漫啾唧。
兩口四目未必智，天下奇才余星墜。
舟中指可掬，冀北馬羣空。
漆身吞炭爲國士，射足接處謀已同。
義感丹誠虹貫日，壇上成功方頃刻。
縱有明珠千丈長，安能保得頭常黑。
句容澄上人羣玉軒求詩
作者：李之儀
朝代：宋

日日不離山，愛山終不厭。
因地端有來，及此若尚欠。
當軒出巑屼，昏膜遽效砭。
枝撐簷楹窄，明滅煙雲蹔。
幽禽時一鳴，隠約隔天塹。
早聞羣玉峰，世境未易占。
却應三昧力，易致茲可驗。
便擬絕高深，兩足恐不贍。
幻化浪攀緣，膠擾窘囊檻。
會須揖清風，方暑對枕簟。
合流遇潘子真出斯文相示因置酒
作者：李之儀
朝代：宋

山谷老子久不見，豫章詩人何許來。
章江未覺清徹骨，西山一带寒煙開。
文章明鏡現諸相，句律蟄戶驚春雷。
紅爐勸坐且一醉，爲我更賦揚州梅。
同子椿遊三品石詩井尋三閣故基久之因以次韵
作者：李之儀
朝代：宋

桑柘丘墟輦路長，景陽依舊在山陽。
石標官品名常在，井記胭脂迹半荒。
吊古漫勞興感慨，寄懷聊以共彷徉。
相看等是未推枕，何日同驚夢後粱。
同子重望長蘆寺
作者：李之儀
朝代：宋

窣堵波寒對水東，坐來初報夕陽鐘。
回環桑柘疑無際，咫尺雲煙隔幾重。
聽講有心陪寂寞，杖藜何日許從容。
主人境界諸緣盡，應笑規規着畫龍。
同彥本兄弟泛舟過北山
作者：李之儀
朝代：宋

橫截西山一葉輕，曉奩初發鏡中行。
異時常作玻璃觀，却恐丹青畫不成。
同榮天和遊石城
作者：李之儀
朝代：宋

樹密山深鎮雨凉，西州陳迹舊丹陽。
相逢莫話當時事，且約清心感妙香。
同榮天和遊石城
作者：李之儀
朝代：宋

茲遊久寂寞，勝士偶陪隨。
竹暗笋初熟，江深鱸正肥。
但須頻結社，何必訪題詩。
會有重來日，還應記此時。
同熙績姪登有美堂
作者：李之儀
朝代：宋

雪晴時節臘窮天，湖海光浮萬井煙。
勝槩尚能驚老眼，曠懷無復似當年。
難堪塞雁終聯翼，頼有龍駒特象賢。
已約一廛須卜築，不妨當此共遷延。
同祖燈過陳氏書齋主人留飯遂求詩
作者：李之儀
朝代：宋

一牛吼地得林坰，邂逅經行眼暫明。
挾策讀書雖未暇，殺雞炊黍喜相迎。
依依高柳來棲鵲，炯炯黄花弄晚晴。
自是主人能好事，非關秋日解多情。
同趙德麟宿長河堰僧房德麟適相送至此且約明春再相會有詩見及次其韵
作者：李之儀
朝代：宋

涔涔一夜雨，皎皎百年心。
歲路無多日，僧牀有剩衾。
長卿空滌器，季子漫多金。
頼有綈袍舊，春風定可尋。
吳思道朝服畫像贊
作者：李之儀
朝代：宋

可畏而親，不扶而直。
藝表士林，望高王國。
如在廣庭，鵠立柱石。
翼翼眉間，嘗滿黄色。
吳思道相送同宿崇因二首·其一
作者：李之儀
朝代：宋

端門風月十年拋，垂老山林寄一瓢。
可得故人來市脚，共尋陳迹到江郊。
麥黄且置塵中累，眉白欣投世外交。
只恐話長清夜短，明朝去路不相饒。
吳思道相送同宿崇因二首·其二
作者：李之儀
朝代：宋

形單影隻久相拋，鼎食端能勝飲瓢。
已分餘材辜北闕，元非不雨自西郊。
求田聊復同中隠，玩世寧嫌凟下交。
千古平泉有遺恨，漫勞精爽畏文饒。
呂吉甫第乃謝鎮西故居中間常爲佛剎而雙檜則舊物也劉夢得有詩因賦其韵
作者：李之儀
朝代：宋

故國悲凉古木奇，勢分庭下蔚相差。
霜根半露出林虎，晝影全舒破賊旗。
寶界曾迴鋪地色，節旄還映插雲枝。
劉郎風韵知難敵，儒帥端能表異時。
告別子通
作者：李之儀
朝代：宋

謝庭蘭玉舊聞名，早歲風流接二兄。
白璧無瑕尊士望，青雲有路藹鄉評。
簞瓢弗改真天樂，簪紱相高半學生。
授館不爲經宿去，知心黄憲異袁閎。
周臣約過景裕第會飲先寄此詩卒章因以投誠也
作者：李之儀
朝代：宋

懸知昨過鄰家館，更挽明璫間玉釵。
雖喜黄姑論隔歲，偶陪摩詰事長齋。
嘯歌未闋雲間接，鶑燕難逃席上猜。
預悵醒醒獨回馬，何如爲賦酒如淮。
和人三首·其一
作者：李之儀
朝代：宋

昂昂野鶴固難羣，皎皎冰壺不受塵。
一笑每逢青眼舊，多情空愧白頭新。
西風未用高紈扇，東道應容岸角巾。
珍重長謠倚雲瑟，瀟湘誰是賞音人。
和人三首·其三
作者：李之儀
朝代：宋

荆溪風物記當時，吹絮河豚下箸遲。
綠滿金田朝應供，紅殘朱檻夜論詩。
幅巾已託遺民後，杓柄猶懷象骨疑。
早晚雲間見金臂，空懸翠竹漫抽枝。
和人三首·其二
作者：李之儀
朝代：宋

經年牢落別離羣，準擬歸來拂路塵。
妙語獨從書上得，歡悰猶欠坐中新。
頗聞洛下傳佳句，更喜嵩陽識墊巾。
幾欲軍門示巾幗，老來猶更不如人。
和人感懷
作者：李之儀
朝代：宋

高山在平地，高山地焉知。
明珠出深淵，明珠淵豈期。
高明屬在人，惟要須其時。
物理固如此，了不差毫釐。
身世端自窘，歲月相奔馳。
所以得黽勉，吾人惟能詩。
我非知詩者，平昔竊好之。
每出每可愧，未易皆塤篪。
而君不我鄙，論極牙解頤。
六年如一日，不取笑則疑。
彼烏足爲計，有類寧同嗤。
一朝召命至，閭里增光輝。
不曰人可賢，但從外物移。
我賢君亦賢，誰能窮是非。
我欲挽君留，留君竟何爲。
聊作感慨別，肯效兒女悲。
陳人不自信，流品須維持。
誰謂廊廟姿，如我品乃宜。
江充與丙吉，厚薄惟異施。
其後七葉貂，陰功終表儀。
是等代不乏，浪爾分騧驪。
時哉君何失，儀鳳方臨池。
爲我寄聲謝，擊壤正自嬉。
勉旃夔龍事，賡載冀勿隳。
立賢本無方，莫爲陳言欺。
和人臘日
作者：李之儀
朝代：宋

又聽村村臘鼓鳴，年豐物阜慶清平。
星霜陡覺歲華晚，時序祇傷今古情。
裝景雪花飛點點，催詩雲葉亂英英。
自慚伏臘尤多誤，和語煩公子細評。
和人見寄
作者：李之儀
朝代：宋

壯志崢嶸不自神，低回聊此接波臣。
雖非腰重真騎鶴，猶勝途窮强泣麟。
擊節久懷洲上晚，空樽未放網邊春。
固知遺老能相契，翻愧公輸作幸民。
和人見寄二首·其一
作者：李之儀
朝代：宋

雍容閒雅許君都，萬緒相逢一笑無。
休把盛衰觀世諦，且將言語共詩圖。
人亡人得同吹吷，潮落潮生等據梧。
只恐後庭歌不盡，曲終翻被鬼揶揄。
和人見寄二首·其二
作者：李之儀
朝代：宋

傾蓋相逢惜別離，等閒談笑盡心期。
它年終解如今日，此念常應寄異時。
餘事不妨多蠟屐，放懷贏得盛留詩。
早携桃葉尋歸路，準擬花間倒接䍦。
和人雪意
作者：李之儀
朝代：宋

雪意與春約，野情因物裁。
輒將無窮思，聊摛有限才。
雲容忽破碎，山色如招回。
携持固夙昔，端爲此濟來。
歲晚君羈旅，微君誰我陪。
祇恐造化工，特地吹葭灰。
一剖不復收，寂爾爲之胚。
戢戢競秀發，翩翩絕嫌猜。
恍然徙倚間，浩蕩心胸開。
境界適何許，次第分隅隈。
高足超日觀，塗如下離堆。
四顧始無間，忽覺驚初雷。
有形均難悉，無物非蒿萊。
却應求仙源，失路迷天台。
波臣復笑屈，市門徒德梅。
庶幾未始得，掇拾同舉杯。
攘袂即千古，一醉姑相媒。
和儲子椿竹·其一
作者：李之儀
朝代：宋

何物能令意灑然，陰森常對出簷竿。
排槍立戟誰爲況，招月吟風好細看。
幾度驚回窗下夢，新來添得雨中寒。
傷心不見東坡老，縱有鵝溪下筆難。
和儲子椿竹·其二
作者：李之儀
朝代：宋

楚楚相親豈偶然，依依隨處自成竿。
固應表見風塵外，莫作尋常草木看。
好事借名真有謂，多言雖巧不能寒。
相思乍可食無肉，一日無君恰似難。
和兩翁軒
作者：李之儀
朝代：宋

何處又傳金椀出，幾人爭看玉山頹。
幽情不是風期舊，異境難從指顧開。
猿鶴已回塵外駕，烟雲休造眼中衰。
未妨一老同巾履，香火終年謝劫灰。
和參寥過敝廬留宿因見寄之韵爲謝
作者：李之儀
朝代：宋

及此仲春月，頗欲謝遠步。
世味久已疏，何憚魚生釜。
青陰合廣除，似失北門路。
端知雞在塒，未媿豹隠霧。
飄蕭方外遊，繾綣慰遲暮。
共待青光來，軟語坐良樹。
呼風破炎蒸，扣齒却忘慮。
逡巡棲鳥驚，不記衣上露。
臨分期屢來，此樂復誰與。
和友人見寄三首·其一
作者：李之儀
朝代：宋

明月平時敢自因，特高蘭玉信吾人。
便從緱嶺如無媿，更許毗耶約問津。
每見似醺千日酒，不言常備四時春。
妙雲豈獨南遊契，又喜鍾山近得鄰。
和友人見寄三首·其三
作者：李之儀
朝代：宋

除却吟詩總是塵，道人應笑可憐人。
固知參請能成佛，未到升騰且咽津。
村落風烟常似臘，禪房燈火已如春。
會須隨例餐䭔子，聊借明窗暫作鄰。
和友人見寄三首·其二
作者：李之儀
朝代：宋

俗駕難回固有因，勒移終愧北山人。
不辭冒雨投歸步，始信忘形是要津。
一笑未容披軟語，十分先覺報新春。
定應偏契王郎便，消得從來願卜鄰。
和子椿
作者：李之儀
朝代：宋

一番霖雨下商巖，末路方收破冢帆。
雞肋未能忘甽畝，驪珠還見發囊函。
潤分餘浸回枯轍，色借陽春起陋緘。
自是亨嘉相際會，便應從此出塵凡。
和子椿七夕
作者：李之儀
朝代：宋

何用封侯曲似鈎，且將膚寸等岑樓。
佳時未用傾河鼓，爽氣先期勝蓐收。
月影正迷千古恨，雨聲還助五更愁。
王孫賞詠元無敵，又見詩中第一流。
和州太守曾延之置酒鼓角樓
作者：李之儀
朝代：宋

樓臺烟樹接平蕪，水墨丹青十幅圖。
認得黄山家住處，雲中相對似相呼。
和張文潛喜東坡過嶺
作者：李之儀
朝代：宋

紛紛擾擾何爲哉，一身之餘皆儻來。
當前荆棘誰所樹，到了醯酸蚋方聚。
公歸斯文乃有主，公去妖淫幾人誤。
狐狸罷嘷蛟龍衆，戶外何嫌常滿屨。
和張文潛贈楊妹
作者：李之儀
朝代：宋

草草聲名等漏巵，相逢佳處暫舒眉。
我方擊節聊乘興，君可忘憂莫見疑。
和東坡贈嶺上老人
作者：李之儀
朝代：宋

過眼崎嶇等劫灰，到頭榮悴本誰裁。
須知此老心如鐵，看盡行人幾往回。
和答友人二首·其一
作者：李之儀
朝代：宋

比日逢春社，占龍得賁山。
雖能素願合，未放老身閒。
家世綿延遠，功名指顧間。
自應天有助，一到一開顔。
和答友人二首·其二
作者：李之儀
朝代：宋

春來自多雨，行處只逢山。
賦分皆可樂，貪生常不閒。
人歸挑菜處，鳥語落梅間。
翻恨新增酒，何從解醉顔。
和遊一人泉
作者：李之儀
朝代：宋

新詩解人頤，秀若披雲鬟。
突然不可揖，平地翻波瀾。
褰衣媿招携，每見輒汗顔。
況茲天際遊，物理知難攀。
一來金陵居，終歲不得閒。
勝踐固疇昔，欲往獨見刪。
命駕等人爾，底事獨我慳。
豈非勒移靈，不許污名山。
因詩想其人，愛來直仍彎。
裂臍那復惜，頓足已滯頑。
清甘似可飽，忽遽誰其還。
何當强扶老，寄迹雲霞間。
要須君意果，莫遣我盟寒。
曉來雨脚斷，去夢已班班。
和郭功甫贈陳待制致仕二首·其一
作者：李之儀
朝代：宋

十年朝馬望前程，晚作琳宮物外人。
徹骨清風真有韵，醉心常德本來淳。
新栽松菊開三徑，舊檢方書備六陳。
不是詩翁形美頌，丹青難寫自由身。
和郭功甫贈陳待制致仕二首·其二
作者：李之儀
朝代：宋

南北紛紛不覺塵，鴛鴦湖水解留人。
乳浮香焙誰同試，螘泛家篘分外淳。
禪寂久因師粲可，婚姻便可繼朱陳。
莫從舊路尋歸夢，占取東籬採菊身。
和郭功甫遊采石
作者：李之儀
朝代：宋

卒歲愔愔無地雪，三首新詩報明發。
使君近作采石遊，勝踐傳聞驚久缺。
亢陽便有欲雪意，和氣先期振巖穴。
想見旌旗錦繡張，如從元君朝北闕。
後携一老何奇哉，朱顔鶴髮超塵埃。
噭呼江上來席上，迤邐萬古隨雲開。
騎鯨仙人不敢避，玉鏡臺郎俄復迴。
分明月下遇賞歎，將軍新自天邊來。
逡巡落筆轟春雷，落花亂點荒池臺。
沈埋蓁莽見一旦，名高此地真當才。
從來不許說前輩，寄聲魚鳥休驚猜。
直疑乘槎叩月窟，又若登臨望天台。
酒行已徹更須酌，醉倒寧辭無算杯。
卓然一段極則事，遣我擊節因誰催。
和錦繡亭
作者：李之儀
朝代：宋

漂泊生涯寄一萍，勝遊長記錦花亭。
山來已訝天能巧，春到方知地更靈。
雖許登臨追曳尾，却應顔色未忘形。
何妨共保千年約，白帽回頭笑管寧。
唐公兄惠顧海上既行輒有詩奉送
作者：李之儀
朝代：宋

憶昨扁舟下京口，六月江頭浪如吼。
一笑還尋浮玉叟，山半飛雲似招手。
月明上船縈宿酒，倒摘沈星疑犯斗。
夜深歸夢徹東吳，覺來落月穿疏牖。
山僧流連强終日，黄昏歸鳥凌風疾。
玉骨蕭森病枕餘，一語才交復相失。
先生高節如古人，薄宦淹回行路塵。
海城寄食不自給，暫喜持盃同探春。
春風花草來踆踆，微紅淡綠意旋新。
相從白髮情未壓，底事促別聲悲辛。
淮陵欲到嗟無因，想見蔓草縈龍鱗。
浦光亭南拍隄水，冉冉落日低孤墳。
到時春色應已遲，滿樹黄鸝初囀時。
憑將一曲原頭淚，爲洒南墳松樹枝。
問傅子淵求冷淘醋
作者：李之儀
朝代：宋

君不見東林木魚催萬指，巾鉢紛紛似流水。
銀絲百遍連夜具，大解行虀如酒醴。
又不見親賢宅中午睡足，花簇春羔衒紅綠。
一窩隨首髮猶粗，妖冶均調笑相續。
他日何人參智海，研乳磨薑搗椒薤。
便覺廬山落眼中，誰爲窮邊輒相會。
往還斷絕惟緘默，蹔遠葷羶味薝蔔。
親賢勝事不可尋，且向箇中求一則。
喜客泉
作者：李之儀
朝代：宋

取逕輒林莽，得地三尺餘。
名曰喜客泉，客至如湧珠。
初驚一穗起，逡巡周四隅。
酌之甘勝醖，瀹茗尤敷腴。
物理不可詰，感歎常躊躇。
于焉知福地，未易世眼拘。
喜雨用前韵
作者：李之儀
朝代：宋

凋瘵尪殘不勝煮，欲救鑊湯須是雨。
天公愛人甚赤子，忍將性命輕毛縷。
使君屹起石門城，歸路壺漿喧笑語。
定知此雨必隨來，何用與龍爭喜怒。
初疑點點洒醍醐，漸次濛濛縈瑞霧。
一滴入地須一尺，萬室焦枯如洗去。
我慙無力助精虔，獨致微誠祈佛祖。
深扃不得陪賀燕，坐跋歌姝參舞女。
近傳一斛出六斗，盞面浮蛆泛牛乳。
煩君說與猿臂翁，留得滂沱猛如注。
醉中寄我慶豐謠，想見今朝賓與主。
四時詞擬徐陵用今體次東坡舊韵·冬
作者：李之儀
朝代：宋

休願車輪生四角，莫向金樽嫌酒薄。
門外風號雁陣低，擁衾同看殘燈落。
轆轤敲凍驚棲鴉，睡紅笑引燕脂霞。
未擬雕籠問鸚鵡，先投宿酒敵霜花。
四時詞擬徐陵用今體次東坡舊韵·夏
作者：李之儀
朝代：宋

蜀葵易過紅榴永，鱗鱗瑩角波紋冷。
水光汗透玉枕凉，扇影風摇深院靜。
無言一向幾回顰，品盡么絃竟不勻。
空被梁間偷眼燕，黄蜂元是竊香人。
四時詞擬徐陵用今體次東坡舊韵·春
作者：李之儀
朝代：宋

紅綠枝頭自開落，薄日低雲天一幕。
可堪困緒尚眠蠶，未擬歡心隨破萼。
寶環半脫畏侵肌，百刻縈香竟屬誰。
旋製稱衣宮樣窄，慵看架上去年衣。
四時詞擬徐陵用今體次東坡舊韵·秋
作者：李之儀
朝代：宋

畫圖展盡瀟湘綠，窈窕新詞寫啼竹。
薄衾笑拂又經年，已報莎雞入重屋。
漸施簾幙作深扃，時看明河步廣庭。
旋索羅衣防露下，隔牆聞叫侍兒聲。
回酒
作者：李之儀
朝代：宋

莫笑和州酒，和州酒却醇。
聊資千歲祝，用贊一陽春。
柳信渦將報，梨晴點向真。
醉尋平日路，好在武陵人。
因服藥飲酒一盞
作者：李之儀
朝代：宋

東坡在黄州，飲酒只飲濕。
我今又過之，釃漿如虀汁。
平生不喜酒，興來且莫縶。
長虹偶爾放，因復投一吸。
入口舌欲脫，下咽蟲爭泣。
熇熇腹將裂，窣窣淚莫裛。
頑涎雜血唾，心悸如鼓集。
卓爾無一事，荆棘强自入。
主人固好飲，宿興亦素緝。
如何似見毒，使我卧復立。
彷徨日欲落，稍寬困眼澀。
夢覺天未明，齒頰猶習習。
是邦居不非，奈此掩弗及。
昔聞禁酒國，今見毒酒邑。
作歌寄一笑，倦悶聊救急。
因過墳山齋僧值雪遂賦小詩
作者：李之儀
朝代：宋

霜露悲傷老益增，輒憑精意託真乘。
舞花忽報難遭瑞，佳氣冥符不盡燈。
薝葡園中紛一色，兜羅世界結千層。
五天應供非虛語，從此雲頭日日升。
堤上閒步二首·其一
作者：李之儀
朝代：宋

風旌江木信漂浮，散策騰騰亦謬悠。
未必縈回能擢勝，却疑平遠解供愁。
年衰易感難留日，機盡應無不下鷗。
渡口舟橫晚潮急，一番佳意憶蘇州。
堤上閒步二首·其二
作者：李之儀
朝代：宋

暖風輕蹙浪花浮，留滯江城媿謝悠。
吟苦空多屈原恨，賦殘猶剩庾郎愁。
漸因卜築投歸鷺，聊托潺湲習戲鷗。
可笑麤官殺風景，滿船絲管載凉州。
壁間所掛山水圖
作者：李之儀
朝代：宋

老驥無能空在閑，苜蓿既飽思行山。
誰知尺幅分向背，恍如百里隨躋攀。
雲煙濛濛心共遠，草樹陰陰日將晚。
一聲幽鳥隔前溪，萬古回春來疊巘。
凉風彷彿飛清霜，奉身九折忍王陽。
嗟我胡爲不自愛，逐物顛倒輕餘光。
爪䍦活計知何日，相對無言搔短髮。
芒鞋竹杖清自在，皎皎吾心真匪石。
壬辰春試終場王德循置酒登月閣邀丁希韓甚歡夜分方罷
作者：李之儀
朝代：宋

寶炷芬敷散瑞烟，月移花影上欄桿。
角聲又報梅花弄，只恐歸時夜更寒。
壽寧宣老贊
作者：李之儀
朝代：宋

石霜山中二虎，後世兒孫無數。
堂堂大爲古佛，一身普照寰宇。
別出壽寧一枝，又作慈雲法雨。
他時侍立坐邊，往往呵佛駡祖。
夜投臨潁陸周仲館待甚悉
作者：李之儀
朝代：宋

冥行眼忽明，乃是到臨潁。
倦馬倚風嘶，凍僕望門逞。
初非敢此期，勢逼豈容傾。
是身雖無難，從者固當省。
主人頗料理，燈燭分炯炯。
熾炭解噤頤，重帷護寒領。
招魂幾剪紙，感惠非尚褧。
粲然一笑開，那復嗟斷梗。
我生且莫落，隨遇輒自警。
轉盼已歸空，區區徒畫餠。
夜行鞏洛道上
作者：李之儀
朝代：宋

夜久露華重，寒鴉不肯棲。
月推銀海上，斗過玉繩西。
風脫林衣瘦，山擎雲帽低。
流螢三四點，趁隊過前溪。
大暑不可逃偶携數友過湖上因詠老杜槐葉冷淘句凡十人以君王納凉晚此味亦時須得須字
作者：李之儀
朝代：宋

百年觀不足，一日樂有餘。
況茲夏日長，而與君子俱。
號呶謝呼笑，談論皆詩書。
門外方爍石，坐上如冰壺。
仰懷冥冥鴻，俯愧戢戢魚。
我老百不堪，嗜好終蒲葅。
殷勤相得心，黄昏尚躊躇。
追隨自此始，莫厭頻招呼。
何必得美酒，然後可將須。
大觀四年二月二日自采石過藏雲取路回遠少憩已入夜遂留宿明日聰師相邀登覽偶見西偏地真一方之勝也余方營葬庶幾得之以託妙緣既去因留此詩
作者：李之儀
朝代：宋

挑菜逢今日，藏雲訪近山。
路紆知晝永，心遠覺身閒。
未信塵埃隔，猶疑夢寐間。
佳城更何卜，便好輟孱顔。
大觀四年春夏之交閒居無事觸緒成咏得絕句五首·其一
作者：李之儀
朝代：宋

簷間百囀已鶑聲，枕上千山尚未明。
老去只知難得睡，兒童何用報陰晴。
大觀四年春夏之交閒居無事觸緒成咏得絕句五首·其三
作者：李之儀
朝代：宋

楸花落盡楝花繁，門巷人稀半是村。
好事憑誰消濕熱，一簾疏雨下黄昏。
大觀四年春夏之交閒居無事觸緒成咏得絕句五首·其二
作者：李之儀
朝代：宋

身世低回不自期，個中消息更誰知。
江邊折盡青青柳，才見雲頭月畫眉。
大觀四年春夏之交閒居無事觸緒成咏得絕句五首·其五
作者：李之儀
朝代：宋

江南塞北遍曾遊，一飯何方不可留。
快筯舊嘗便蠻耳，垂涎安得飫饘頭。
大觀四年春夏之交閒居無事觸緒成咏得絕句五首·其四
作者：李之儀
朝代：宋

庭前日轉樹交陰，坐上風來境自深。
度曲已嗟千里客，聽蟬已寄兩頭心。
大雨
作者：李之儀
朝代：宋

向晚雲驟合，雨點如車輪。
入夜勢轉暴，對面語不聞。
初疑坤軸裂，漸覺河海翻。
傾注恣豪放，溝瀆莫吐吞。
平地忽五尺，呼叫均四鄰。
下堰上輒隙，東塞西遽奔。
一身應百給，坐卧不得申。
旦自秉鍤刀，彳亍意已昏。
念茲嗷嗷農，拱手過一春。
入夏又將半，寸苗無宿根。
祈禱備衆伎，杳杳天九閽。
饑殍漫狼藉，極目無煙村。
及此滂沛澤，一洗瘡痍痕。
勞我敢有詞，故喜氣已溫。
置酒會賓客，耕輟翁語孫。
爾年非可期，我責亦粗伸。
欲赴固踴躍，感慨扃重門。
天寧衆寮即事
作者：李之儀
朝代：宋

不看經也不參禪，時去時來又一年。
秪願闍黎終有信，大家留取草鞋錢。
天門謠
作者：李之儀
朝代：宋

天塹休論險。盡遠目、與天俱佔。山水斂。稱霜晴披覽。正風靜雲閒、平瀲灩。想見高吟名不濫。頻扣檻。杳杳落、沙鷗數點。
失題九首·其一
作者：李之儀
朝代：宋

結束輕裝趁曉風，崎嶇行李偶難同。
他年誰謂雙成老，今日翻爲無是公。
秪恐穰侯遲見事，固應原憲本非窮。
洛陽煙靄因緣在，雞黍相期定不空。
失題九首·其七
作者：李之儀
朝代：宋

映月西湖漾鴨頭，墮紅飄碧正飛浮。
逢師來自日邊路，如我遂歸江上州。
嵩嶺異花開未遍，洛川新燕語方柔。
經行須作半年計，歸去當知難再求。
失題九首·其三
作者：李之儀
朝代：宋

君方陵愈我慙郊，大瓠爲舟浪自要。
老矣獨期雲駃便，歸與長負桂叢招。
崢嶸紅橘迎風密，點滴安榴掠望燒。
多謝□萌滋味永，便思飛步到楊寥。
失題九首·其九
作者：李之儀
朝代：宋

華榱曾記孔鸞棲，斷夢還來拂舊題。
妙悟從誰識無射，賞心空自感雌霓。
干雲寶氣層霄外，埋玉孤墳落照西。
千載相逢定何許，嘐嘐風雨獨鳴雞。
失題九首·其二
作者：李之儀
朝代：宋

上番新梢與舊齊，啄殘紅腐半成泥。
畫船似覺去已晚，麗句猶堪手自題。
氣候相催雖迅速，笑歌贏得暫招携。
紅舒綠卷分前後，全勝當年白集西。
失題九首·其五
作者：李之儀
朝代：宋

窺豹曾容見一斑，孤高凜凜固難攀。
早應拔宅朝元去，猶有遺蹤在世間。
舒嘯款談雖可想，賞風吟月未終閒。
諸郎莫爲功名老，須信移文下北山。
失題九首·其八
作者：李之儀
朝代：宋

薄雲疏雨灑雕籠，槎拂銀潢月上弓。
紅淚半殘歌後燭，翠濤低湧夢回風。
淬餘劍鍔雖爲利，解盡犀稜未見通。
杳杳芝田定何許，斷魂無計脫驚鴻。
失題九首·其六
作者：李之儀
朝代：宋

映月臨燈萬萼披，喜隨賓客宴芳菲。
諸姨隊合驪山曉，獵騎夜從雲夢歸。
須把玉觴酬勝麗，徒勞彩筆强依稀。
回頭便見飄紅雨，莫惜頻歌金縷衣。
失題九首·其四
作者：李之儀
朝代：宋

佳禽百囀不驚風，午日濛濛睡眼中。
幾片猶飛殘臘白，數枝初見出牆紅。
低回節物憐遷客，漂泊生涯難老翁。
多謝春光相擊拂，一樽傾倒許誰同。
失題二絕·其一
作者：李之儀
朝代：宋

投老還家髀肉消，霜天何處換金貂。
一樽帝所歡猶在，翻恐醒來尚寂寥。
失題二絕·其二
作者：李之儀
朝代：宋

楚國曾聞照乘珠，間因齊盜取爲娛。
人亡人得何須計，端有龜腸恨晚厨。
好事近
作者：李之儀
朝代：宋

相見兩無言，愁恨又還千疊。別有惱人深處，在懵騰雙睫。七絃雖妙不須彈，惟願醉香頰。只恐近來情緒，似風前秋葉。
姑溪自贊·其一
作者：李之儀
朝代：宋

蒿目以遊千世，鐵心以踐其志。
有時端委以即事，忽爾賣針而買醉，豈所謂逆行順行莫測者歟。
蓋得之自是不得，是以聽天命而已。
子瞻參寥太虛同遊惠山用王武陵竇郡朱宿三詩韵各有所賦參寥錄以相示余將遊焉用次其韵·其一
作者：李之儀
朝代：宋

曾爲惠山客，心已寄蒼茫。
知今幾何時，常在山間堂。
淹留情莫蟄，悵望身疑翔。
聯翩得秀句，古殿逢燈光。
耳冷徹孤韵，神幽拂清香。
買舟行有期，此興安能忘。
子瞻參寥太虛同遊惠山用王武陵竇郡朱宿三詩韵各有所賦參寥錄以相示余將遊焉用次其韵·其三
作者：李之儀
朝代：宋

膏肓有前人，老意繫叢樾。
差池紛鬢霜，味蠟火已絕。
一啜風潄液，幽思起復滅。
詎慚數及七，緬予在明月。
疏更蹇修途，景耿重激發。
泠然儻可御，千古同一轍。
子瞻參寥太虛同遊惠山用王武陵竇郡朱宿三詩韵各有所賦參寥錄以相示余將遊焉用次其韵·其二
作者：李之儀
朝代：宋

三子骨已朽，來者非一人。
簫聲起孤鳳，抑按皆清新。
松陰貯老月，蘚暈涵蒼磷。
崎嶇固有屬，千載無纖塵。
物物吾已矣，今昔是可均。
何當事一廛，顧水終爲鄰。
子重相率遊任園
作者：李之儀
朝代：宋

蹈雪入窈窕，蓊蔚如深春。
左右無佳色，老綠不改新。
小愒茅茨下，園翁敘慇懃。
主人謂此翁，好事絕等倫。
養生惟養花，種種皆躬親。
每到二三月，爛漫如錦茵。
問翁何所有，品目如何分。
翁云世間本，搜採無遺根。
牡丹三萬株，兼取洛與陳。
芍藥揚州來，密密攙魚鱗。
雜花極目是，浩不知涯津。
四序更代謝，顔色常相因。
我適來非時，猶得聊逡巡。
約翁待花開，許我論主賓。
子重見過夜話
作者：李之儀
朝代：宋

坐久日將落，窗前雲欲平。
倦遊淹歲月，旅悶等坻京。
已謝長楊賦，猶懷古劍行。
擁爐雖有味，琢句苦難成。
一笑逢吾友，諸方舊著名。
景山慙絕臏，擊節愧深耕。
奧妙窮三際，堅剛敵萬兵。
誰知俯冬杪，頓覺得春榮。
繾綣桑榆恨，間關兒女情。
金篦何足道，闇室斗光明。
存目·其一
作者：李之儀
朝代：宋

詩題：立秋日書唐行成扇首句：自古逢秋悲寂寥。
存目·其二
作者：李之儀
朝代：宋

詩題：偶題（其二）首句：洛陽城裏見秋風。
學書十絕·其一
作者：李之儀
朝代：宋

雨後階庭物物新，睡餘欹枕悄無聞。
只疑日脚隨人意，百刻香纔過一分。
學書十絕·其一〇
作者：李之儀
朝代：宋

心非可見舌能陳，隨語成章自有神。
用作功名終底事，區區雕琢定癡人。
學書十絕·其七
作者：李之儀
朝代：宋

大人相好一百種，幾劫修來得到今。
不獨普賢能演說，淘沙個個得精金。
學書十絕·其三
作者：李之儀
朝代：宋

未逢四祖且堆堆，纔見龍潭眼便開。
龍去潭空人自老，銜花百鳥漫飛來。
學書十絕·其九
作者：李之儀
朝代：宋

歌詞漫與收狂念，詩句聊將代欠伸。
鈎棘徒勞刳胃腎，筆頭纔住已成塵。
學書十絕·其二
作者：李之儀
朝代：宋

簾波不動地無塵，久與相親燕雀馴。
似怪衰翁長靜坐，時時回眼輒疑人。
學書十絕·其五
作者：李之儀
朝代：宋

不堪細字眼猶花，熟睡分明暫到家。
何獨能收小兒淚，客中時可當乘槎。
學書十絕·其八
作者：李之儀
朝代：宋

萬里無雲天一色，單衣不試似初春。
鴿鴒習習遊絲墜，未必他時得此身。
學書十絕·其六
作者：李之儀
朝代：宋

玉壺試叫鴛鴦語，爲問仙家似此無。
養就丹砂早歸去，不妨閒處作工夫。
學書十絕·其四
作者：李之儀
朝代：宋

閉門不語信深沉，豈可譏時作酒箴。
料得門前無好事，解嘲聊復寄初心。
宿吉先之學古堂
作者：李之儀
朝代：宋

停驂假館雪初晴，學古堂中氣象新。
多謝故人無棄我，一爐軟火煖如春。
宿大乘贈祖燈
作者：李之儀
朝代：宋

倦游知止未知還，平日生涯只在山。
金碧喜逢雲外境，文章重見管中斑。
篆烟縈曉留無寐，寶鐸吟風笑不閒。
他日歸棲雖有地，勝遊終寄夢魂間。
宿天禧因書壁間
作者：李之儀
朝代：宋

月墮風林夜已深，寒衾展轉不能禁。
一番過眼知何處，惟有孤燈識此心。
宿湯泉示真師二首·其一
作者：李之儀
朝代：宋

睡美不覺曉，蛻然猶戀牀。
未能忘夜旦，已自懶衣裳。
供佛添新水，持經續舊香。
不知門外路，何事有歸艎。
宿湯泉示真師二首·其二
作者：李之儀
朝代：宋

粥後復就枕，夢中還在家。
老身知自妄，病厭事如麻。
漸覺同芻狗，終當悟寶車。
何妨驀直去，細啜趙州茶。
宿滴水巖懷趙德麟和壁間韵
作者：李之儀
朝代：宋

瀑水瀉靈竇，鏗鏘韶濩音。
樹深猿嘯月，山迥鳥歸林。
一曲廣陵散，再歌梁甫吟。
天邊有鴻雁，莫寄此時心。
宿無錫壽聖院贈明祖禪老
作者：李之儀
朝代：宋

靈山相別已多年，重把圓光信有緣。
愧我天涯真斷梗，喜君居處似諸天。
元無浮世多般事，只說我家一味禪。
軟語綢繆霜夜永，停燈溫火共留連。
宿觀音寺三絕·其一
作者：李之儀
朝代：宋

倦聽簾間點滴聲，棲禽初報曉來晴。
分明市合人爭語，清濁高低各有情。
宿觀音寺三絕·其三
作者：李之儀
朝代：宋

留滯江南又一年，燕巢初就鵲聲喧。
一番風竹摇窗外，猶冀曾來紫玉軒。
宿觀音寺三絕·其二
作者：李之儀
朝代：宋

烏啼鵲噪趁初晴，百舌新調燕羽輕。
滑滑竹雞催布穀，聲聲鶗鴂喚流鶑。
宿采石
作者：李之儀
朝代：宋

江聲隠隠風前恨，雁陣喧喧枕畔愁。
更覺孤衾如潑水，始知今夜宿山頭。
宿青山坊君錫館置甚款時方興圩
作者：李之儀
朝代：宋

命駕追彭澤，開懷得士龍。
殘寒偏惱客，小雨未妨農。
已幸同歸轍，何勞更賃舂。
川原如故里，疑是舊栽松。
寄何德固
作者：李之儀
朝代：宋

元豐初得君，賜袍色可摘。
雍容戎馬間，爽氣凌秀色。
十年不相逢，頷鬚已有白。
京塵化人衣，歲月動阻隔。
夏屋如深山，排日許連席。
坐中多可人，一笑每墮幘。
人皆指爲誇，我輩日所惜。
于今已三見，爽氣若初得。
同言胡乃爾，前致作嬌客。
邊城久不雨，旱氣幾爍石。
俯仰數刻間，咫尺便南北。
寄聲不敢輒，問訊莫我獲。
但問深閉門，鴟坐較定力。
雙林舊家風，龐老真消息。
莫作分別想，認子却爲賊。
造門會有日，聊復銛戈戟。
準擬詰朝見，無或但堅壁。
寄僧
作者：李之儀
朝代：宋

得皮得髓漫多門，實際圓融理自存。
諭意當時纔一笑，還卿千日見三孫。
維持佛法元無事，建立家山盡有文。
占斷乾坤今鼎足，會多哮吼慰傳聞。
寄耀州畢九
作者：李之儀
朝代：宋

造物于我終何功，寓形宇宙一粟同。
由粟而形則可物，自形而我如飄風。
我初與子未束髮，長我一歲今皆翁。
間關世故憂愁集，悔不相向但盲聾。
邇來夢寐亦驚噩，無異船鼓撾鼕鼕。
逢場作戲固聊爾，隨緣應責疇能充。
邊城氛埃蔽天赤，春物豈暇尋青紅。
頗知別乘甚相得，共玩雙翠臨雕籠。
酒闌起舞屢脫帽，笑指落月如懸銅。
何當容我作鼎足，未易歸馬催匆匆。
寄范七平凉有一優者頗相似每見即與從容聊遣吾思之不能已也
作者：李之儀
朝代：宋

吾友范君誼，宛似丘遲詩。
點綴花映草，草長鶑亂飛。
詠詩知吾人，因人想其詩。
不知胸中寬，西域方鞭笞。
昔爲守禦策，堅壁不容錐。
今作進討計，萬里入鼓鼙。
相從惜日短，既別恨見遲。
雖無老成人，彷彿頰頳兒。
每見挽手語，問我將何爲。
我非濁子者，我友實似之。
典刑不可見，況復堂上奇。
邊城氣候晚，四月猶夾衣。
青燈照冷坐，素目披重帷。
孤懷苦蕭屑，人事終難期。
何當命典刑，一笑相淋漓。
寄西莊梅道者
作者：李之儀
朝代：宋

因緣時節本相期，只恐蹉跎醉似泥。
洗盡從前留意處，何憂金臂不提携。
寄趙仰之
作者：李之儀
朝代：宋

傾蓋逢君亦偶然，塤篪今日似當年。
仙風宛是金華舊，詩句分明歷水傳。
故國江山聊徙倚，深燈歌笑屢遷延。
相思果許重相見，豫約嚴裝報此緣。
寄邵暘叔發運
作者：李之儀
朝代：宋

德門平昔仰高陽，自是芝蘭根本香。
未許藩籬承妙晤，聊因文字借餘光。
艤舟月下逢桓守，盤馬樓前見庾郎。
冬杪相期定如約，爲君雲影認鸞凰。
寄題吳思道橫翠堂
作者：李之儀
朝代：宋

紅塵擾擾功名地，不礙詩人得趣幽。
何必千巖連萬壑，能令六月似三秋。
茶甌變乳隨湯泛，香篆縈雲盡日浮。
時覺東城添紙價，應知得句勝封侯。
寄題子椿野軒
作者：李之儀
朝代：宋

江山秀氣表吾人，輦下開軒得趣新。
不擬舊遊離几席，常令每況隔埃塵。
客來談笑無非楚，紙上文章近過秦。
分我一枝頻見約，乘槎行欲問通津。
寫裙带
作者：李之儀
朝代：宋

輕裙碎摺曉風微，弱柳腰肢穩稱衣。
更剪垂虹平窄地，雙鳬似恐見人飛。
寶覺昕長老畫贊
作者：李之儀
朝代：宋

法雲地中得度，慧炬光裏法身。
在處淘金揀玉，隨緣運栰通津。
偏解抽釘拔楔，更能因語識人。
且道有相無相，休云是真非真。
將過大乘薄晚不能到既見祖燈以寄一笑
作者：李之儀
朝代：宋

踏盡田塍轉盡山，芥塘猶在夕陽間。
主人縮地元多術，何事今朝特見慳。
將過黄池中路寒甚風猛不可行復歸青山坊投宿
作者：李之儀
朝代：宋

過午風雖惡，此心難自安。
如何一時頃，遂變十分寒。
忍聽僵夫訴，還思昨夜歡。
祇應賢地主，猶作故侯看。
山居夏日
作者：李之儀
朝代：宋

金鏁籠窗日，黄繒蔽柳蟬。
戀鶑忘日轉，借榻就凉偏。
好作宿山計，難堪被俗牽。
歸途迎晚照，豫促渡頭船。
崇壽宮梁昭明太子修行之地
作者：李之儀
朝代：宋

鴻禧已不凡，崇壽氣尤古。
經始天監謀，餘力保大舉。
十圍人何在，烏鵲尚如睹。
井泉翳荆棘，像設半塵土。
視今猶視昔，一笑纔仰俯。
有媿所坐峰，安得參鶴羽。
崇寧求詩時正初老住爲初祖
作者：李之儀
朝代：宋

烏衣人物已成空，窣堵纔能記寶公。
請祝驟開新福地，全提還振舊家風。
千巖日上春初到，萬里雲收月正中。
欲識投機無意盡，江流入海幾時窮。
常州感慈邦老相遇甚款聊復申敘
作者：李之儀
朝代：宋

十年不相見，一見情愈親。
執手語半塞，但覺頻沾巾。
別來事多矣，未易咫尺論。
感君冒雨歸，知君意彌敦。
邀我過其廬，燈火如春深。
金碧炫境界，怳然驚一新。
爲我時置浴，仍爲加柈飧。
止我腹中饑，振我衣上塵。
何勞强剪紙，已復收斷魂。
漆爐接膝坐，軟語尤殷勤。
閔我憂患餘，漂泊纔此身。
勸我葬且居，生死相與鄰。
清晨陟高座，四衆如雲屯。
展轉敘契闊，博辨河海翻。
句句不妄發，信矣靈巖孫。
歲暮能幾何，繾綣誰我溫。
非君美無度，涇渭那更分。
相期在來日，擊節徒諄諄。
常愛東坡去年花落在徐州對月酣歌美清夜今夜黄州見落花小院閉門風露下二詩因即其韵聊寄目前·其一
作者：李之儀
朝代：宋

老來不慣離家久，獨卧一庵今八夜。
抵搔十爪垢已滿，降伏千魔心未下。
熒熒病眼日更昏，皎皎孤懷誰與瀉。
恨無鸞帳與誰俱，獨有筇枝伴身亞。
華嚴性海偶深味，兜率陀天聊復借。
平生好書陋顔柳，近日作詩幾沈謝。
百年旅夢行將覺，萬里家園猶未舍。
妄緣儻或未嘗膽，佳境安得如食蔗。
從來少味燕偏知，早已忘機鼠休怕。
行當遂作重屏圖，闒茸凡材任譏駡。
常愛東坡去年花落在徐州對月酣歌美清夜今夜黄州見落花小院閉門風露下二詩因即其韵聊寄目前·其二
作者：李之儀
朝代：宋

良宵明月爲誰好，記得初來正合夜。
城頭火客喏不斷，花上鵲棲驚欲下。
更深未覺單衣怯，風細只疑清露瀉。
漂流南北心已老，綿歷間關身自亞。
傷心黄卷不相契，過眼青春難更借。
那知交臂輒深扃，驟學問囚誰與謝。
家書杳邈隔重嶺，客飯酸鹹真傳舍。
慇懃兒女置隻鯉，璀璨盤蔬勝木蔗。
定知何日遂能歸，却憶今朝真可怕。
解衣就枕已多三，喘咄多言翻自駡。
延之云久遲公來不謂迫之乃肯顧我既開此路却當以匪人爲津梁矣致我佳客敢忘其德口占爲戲
作者：李之儀
朝代：宋

一水相忘輒自疲，青氈情厚失先期。
從今不比鸕鷀數，更欲棠陰借異時。
延之云累日把酒止在相近處殊不快人意坐間命徧索城內外可以延處之地將往因之得城南張氏園秋花斑駮可喜遂劇飲待月上戴花作樂而歸市猶未徹觀者如堵次致君韵
作者：李之儀
朝代：宋

累日相看似處陰，今朝乘興共追尋。
曲欄方沼爭留步，秀色新啼總會心。
酒面屢從羅綺發，花心休被雪霜侵。
燭城醉路凌初月，但覺人山一徑深。
延之問及當塗近事云君殆能容忍我不及也胡不遷居于此便治館因口占爲謝
作者：李之儀
朝代：宋

胯下淹時豈不知，故人疑我似陽癡。
一廛固願授陳相，只恐鋒車便見追。
延之置酒南園因書柱上
作者：李之儀
朝代：宋

尊前景氣朝朝別，醉裏歌呼處處新。
一度拈來一回好，主人須信異于人。
延之置酒當利樓侍人勸酒
作者：李之儀
朝代：宋

雲山遠近淺還深，宛轉愁顔頓不任。
獨有綺羅知此意，故拈金盞十分斟。
延之置酒連雲觀北望丘墟掩翳相與凭欄感歎延之以所持扇見授云不可不記也因書之
作者：李之儀
朝代：宋

後壠前岡一色松，相看冠劍幾悲風。
今朝笑語明朝哭，莫厭尊中酒不空。
弔王承議二首·其一
作者：李之儀
朝代：宋

崎嶇南北舊相聞，晚困羈縲託後塵。
盜賊餘風如振槁，里閭和氣似深春。
雀巢絕探終能鷇，烏喙雖長自不伸。
所去見思猶可想，九泉齎恨彼何人。
弔王承議二首·其二
作者：李之儀
朝代：宋

征西墓上木成圍，伯氏傳孤出更奇。
皂蓋朱輪誰不擁，青天白日晚方知。
功名不掛非由種，賻賵終辭信有兒。
空指丹青訪陳迹，倦懷尤恨得君遲。
張聖行解官入京僚友餞別分韵勸酒得醇字
作者：李之儀
朝代：宋

密雪不着地，朔風煖如春。
天公豈無心，慰此東歸人。
吾人晚相投，每見每更親。
踰年稻粱俱，未覺旦暮頻。
欲識分淺深，蕩蕩風中雲。
問其美如何，表裏無緇磷。
深湛子雲默，高廣太丘真。
汲汲惜日短，奄茲奉離樽。
莫辭十分斟，酒薄情則醇。
庶幾一舉盡，涇渭從此分。
萬里自咫尺，百歲均埃塵。
行人定向識，他年期問津。
彥本鄰莊有欲售其所舍之屋者相與就閱遂書其屏上與彥本爲約
作者：李之儀
朝代：宋

求田問舍太遲生，棟宇纔逢眼便明。
憑仗經營須占早，連牆祇恐負柴荆。
彥行和梅詩甚工輒次元韵
作者：李之儀
朝代：宋

春風不揀尊前客，未必藜羹輸肉食。
玲瓏點綴移月窟，誰謂吾家最先得。
直從去臘約爲伴，旦旦相看無倦色。
朝披日彩爛迎東，夜插斗杓寒挂北。
擬將西子作孤注，對與春工分一擲。
又疑妖冶凟清真，子細籌量信難域。
發狂不意落紙上，勝句爭來共推坼。
諸郎獨殿語尤老，似欲塵埃劇湔拭。
不惟詩社頓光輝，枝上分明過於昔。
後圃
作者：李之儀
朝代：宋

鵓鳩呼婦天欲雨，杏子退花鶑未雛。
庭前已覺綠半毯，酒面忽有紅雙鳬。
芳物戀客不忍去，主人好賢誰復如。
會應百歲享此樂，何妨畫作重屏圖。
得常州感慈邦長老書求詩兼寄鄰老
作者：李之儀
朝代：宋

清晨得君書，遠意來吳中。
開緘一見面，頓覺百慮空。
書詞若蕭屑，怪我情不通。
我豈逐物者，君亦如冥鴻。
便當永相忘，何計騧與驄。
聞君奮鈐槌，喝下分華戎。
晚魚會千指，一一麻中蓬。
朝參月破牖，暮請燈在籠。
坐令萬折異，沛然俱向東。
緣契乃如此，想見圭璧叢。
胡爲特垂手，千里尋龐公。
龐公無伎倆，只這是家風。
復如多聞師，亦在兜率宮。
人間最勝處，何必顔如童。
會當謝朝謁，爛漫游無窮。
得延之書書尾戲答
作者：李之儀
朝代：宋

齒豁童頭老可憎，艱難相值歷何曾。
吹簫問渡愧未達，終有心頭一點蠅。
得璉老莊僧書所報周悉且速東歸既愧其勤因述書語爲謝仍約官滿就見
作者：李之儀
朝代：宋

故人書報新種畦，東臯豆麥稻水西。
更添莊屋成兩脫，築出湧路排沙泥。
柳插千本竹萬个，雞豚母子羣相携。
又倚前岡闢場圃，更下南泊來鳧鷖。
兩年課役已似此，數歲漸可如山溪。
吾師報地適我與，胸中瑩徹真琉璃。
一錢不敢力爲盡，只得一飯仍鷄棲。
我慙汩沒落陷穽，眼前差路知幾蹊。
緬懷吾邦歸未得，書來未讀先酸悽。
本無去來强縶縛，亦非顛倒隨傾擠。
萬衆過眼即他物，列鼎既飽均朝虀。
明年定作一村老，非施委曲誰刀圭。
復次韵·其一
作者：李之儀
朝代：宋

國西華麗占池蓮，曾記開樽奉賜錢。
幾欲漂流勞滯念，又驚紅綠映澄鮮。
主人無間容聯步，勝日何妨更買船。
滿挹香風振歸袂，更煩佳思出新篇。
復次韵·其二
作者：李之儀
朝代：宋

幕府風流舊泛蓮，裔孫家世掩青錢。
別開眼界霞爭爛，分得秋光菊未鮮。
燈陣有心欺醉帽，珠盤何日瀉歸船。
錦囊示我鏘金句，空媿巴吟綴後篇。
德山方老退院索詩送行即席口占
作者：李之儀
朝代：宋

應供都城今幾春，屢陪香火是前因。
偶來清瀵堤邊住，重見東林社裏人。
青眼略容談近事，白頭同喜得閒身。
自言此去尋思大，便好乘時繼後塵。
德循詩律甚佳方幸拭目因作拙句以勉之
作者：李之儀
朝代：宋

唐人好詩乃風俗，語出工夫各一家。
前輩相因多自任，後來無復更相誇。
半山老子偏遊戲，真一仙人每歎嗟。
傍出豫章登一格，憑君細與辨龍蛇。
怨三三
作者：李之儀
朝代：宋

清溪一派瀉揉藍。岸草毿毿。記得黃鸝語畫簷。喚狂裡、醉重三。春風不動垂簾。似三五、初圓素蟾。鎮淚眼廉纖。何時歌舞，再和池南。
惠崇扇面小景二絕·其一
作者：李之儀
朝代：宋

耳冷無人唱竹枝，歸心惟有夢魂知。
楊花撲地烟波闊，猶記征帆欲卸時。
惠崇扇面小景二絕·其二
作者：李之儀
朝代：宋

風高雨暗不成羣，欲下還飛似畏人。
已是却尋歸去路，江南休笑水如春。
慧嚴永長老贊
作者：李之儀
朝代：宋

我昔同登法雲地，道場不異耆闇山。
指出後身自在通，當日曾聞新受記。
秀眉明目壞色衣，誰其寫成比丘相。
只這便是紫金容，在在處處咸恭敬。
憶遠
作者：李之儀
朝代：宋

行人猶未有歸期，萬里初程日暮時。
唯愛門前雙柳樹，枝枝葉葉不相離。
戲子微兼次韵陳君俞寄題蘭皋
作者：李之儀
朝代：宋

和風暖日作霜天，冰雪相投豈偶然。
特枉新詩詠陳迹，便同佳趣賞當年。
學優曼倩三冬足，才過荆州十部賢。
爲問醉衾應好在，莫教癡望似蠶眠。
折渭州畫像贊
作者：李之儀
朝代：宋

龍章鳳姿，燕頷虎頸。
巍巍堂堂，弗嚴而整。
山納海容，霜根雪節。
可畏而親，力莫之斡。
吾私淑諸，一代之英。
多取益給，欲掩滋明。
長庚未艾，白氣何來。
精爽如在，佳城不開。
出卯則角，墮地而班。
豈無所遺，騄驥方閑。
高牙赤舄，惟叔惟虎。
有之似之，千載一武。
赳赳桓桓，彼徒見誚。
他日凌烟，實先前詔。
採桑子
作者：李之儀
朝代：宋

相逢未幾還相別，此恨難同。細雨濛濛。一片離愁醉眼中。明朝去路雲宵外，欲見無從。滿袂仙風。空託雙鳧作信鴻。
撚須寄傅子淵
作者：李之儀
朝代：宋

一日幾回撚白鬚，我本于世非葭莩。
奈何寸沫長自濡，起倒不供須人扶。
眼前擾擾嘈笙竽，況于得失隨有無。
鼠壤狼籍多棄餘，史雲空悲釜生魚。
抓搔世垢清肌膚，愈下愈拙真挈壺。
愛極并愛屋上烏，古詩有之今輒如。
不願百尺騰龜趺，不願去爲在涇鳬。
只願卒歲眼長淤，百無所見常踟躕。
出門擿埴尋君居，萬里付於千里駒。
撫掌泉
作者：李之儀
朝代：宋

泓渟宿寒藻，正占山一曲。
平時常湛然，撫掌珠可掬。
喜怒去千里，氣類若相屬。
如何輒示異，乃爾分遲速。
霜風鼓橐籥，巖樹響絲竹。
語出若有答，路轉疑絕續。
幽尋力恨短，博採日苦促。
便擬寄無餘，捨策遂留宿。
故人李世南畫秋山林木平遠三首和韵·其一
作者：李之儀
朝代：宋

晚煙拂拂聚無痕，瘦骨稜稜見徹根。
細路縈紆饑馬疾，舉頭新月是前村。
故人李世南畫秋山林木平遠三首和韵·其三
作者：李之儀
朝代：宋

霜清木落見沙洲，洲上人家半在舟。
射雁歸來魚滿笱，甕中先見問扶頭。
故人李世南畫秋山林木平遠三首和韵·其二
作者：李之儀
朝代：宋

曾經歲月幾華夷，雨貌風顔茂晚姿。
自是雪霜心共老，筆頭聊復戲孫枝。
文忠公畫像贊
作者：李之儀
朝代：宋

霜空無雲，秋天澄霧。
照然政通，何勞鐘簴。
儼然望之，希世一遇。
萬折方東，逢坡益注。
方叔并用前韵復繼之
作者：李之儀
朝代：宋

蕭然傲環堵，心性嬾衣裳。
匝坐定何許，井井書滿牀。
我每不欲去，鼻觀無盡香。
未始有寒暑，彼哉自炎凉。
旌德王承議挽詞
作者：李之儀
朝代：宋

彭蠡湖邊一笑初，綠衣相見論葭莩。
四千里外空搔首，三十年來屢攬鬚。
方卜他時共蘭若，豈知今日奠生芻。
窮途只有思君淚，無復吟君屋上烏。
早梅芳·喜遷鶯
作者：李之儀
朝代：宋

雪初銷，鬥覺寒將變。已報梅梢暖。日邊霜外，迤邐枝條自柔軟。嫩苞勻點綴，綠萼輕裁剪。隱深心，未許清香散。漸融和，開欲遍。密處疑無間。天然標韻，不與群花鬥深淺。夕陽波似動，曲水風猶懶。最銷魂，弄影無人見。
明日阻雪不得行蓋冬至前一日也
作者：李之儀
朝代：宋

纔冬即欲雪，醖釀非不久。
旅館黄昏風，半夜忽如晝。
天公時謔戲，不在我先後。
兒心見期心，咫尺弗得就。
密洒良未已，兀坐幾忍灸。
遂令相逢心，感慨若奔輳。
紅爐慘無光，短氣猶發餾。
況茲嚴報本，供衛何所售。
風威果能神，排斥勿宿留。
非獨寸草榮，萬里同錦繡。
春光好
作者：李之儀
朝代：宋

霜壓曉，月收陰。鬥寒深。看盡燭花金鴨冷，卷殘衾。卯酒從誰細酌，餘香無計重尋。空把夜來相見夢，寫文琴。
春日
作者：李之儀
朝代：宋

芊芊芳草望中迷，傳火樓臺麗日西。
飛絮輕翻遮柳陌，落花亂點暗桃溪。
琉璃波凈沈魚藻，玳瑁簾疏阻燕泥。
百五良辰最葱蒨，綠陰行馬過鶑啼。
春日同梁十四宴李公昭朝霞閣侍兒舞梁州曲徹客有以潤羅爲贈公昭命玉杯滿酌酬之又以金鍾邀兒相屬既釂出烏絲欄索詩
作者：李之儀
朝代：宋

都城春風吹落花，都城九陌無塵沙。
貂裘公子醼何處，闌干百尺陵朝霞。
鳳箏新調玉指軟，黄金捍撥當胸遮。
紫檀屢碎翻成拍，紅茸毯襯鴉頭襪。
回旋誰許綵雲輕，欲斷還催猶未徹。
新鶑弄雛乳燕飛，一曲凉州春日遲。
百疋纏頭隨玉盃，咿啞一鬨爭扶持。
公子笑不已，下客懽正濃。
更邀婭姹持金鍾，一釂直欲滄溟空。
從他海若在平地，明珠墮淚愁蛟龍。
珊瑚突兀撐高峰，便疑巴姬御來風。
月漸滿，銀河低。
歸路促，街鼓稀。
何時再到紅茸地，更倩游絲惹住衣。
昨日偶到北觀蒙君俞元載元發明叔惠然見過
作者：李之儀
朝代：宋

勝日欣相得，曠懷誰與同。
如何四君子，肯顧一衰翁。
林杪收殘雨，簷牙遞好風。
歸時不須問，更待月如弓。
晚步汴堤始見春色次夜與蔡君規鄭希仁同飲進奏官舍
作者：李之儀
朝代：宋

昨日行河堤，柳色綠如埽。
只疑晚煙罩寒林，細看始知春已到。
春來本不與我期，病中蹉却春來時。
塵埃雨過風不起，但見紅紫咄咄陵高枝。
年年見春隨分喜，今年見春略無意。
泊然相遇等幻化，況是客愁如夢裏。
前年隨春入都門，去年探春海上村。
今年作客還到此，萬里漂浮誰與論。
故人邂逅羅酒樽，白髮相逢情更親。
身世崎嶇有底急，終日裂臍如歸雲。
倚門幾夜環連夢，勃窣稚子行逡巡。
扁舟早晚東南奔，車馬紛紛愁殺人。
晚起和韵
作者：李之儀
朝代：宋

今日起差晚，持課幾到午。
饑飽雖難醫，葷酒且入務。
脫粟快一飯，白眼視寰宇。
固知等浮沉，要在極纖縷。
聒耳林鳩嘷，舉頭梁燕乳。
我亦盡輪回，何必高下數。
緬懷故山中，泉石潄深塢。
萬壑響松風，千巖澄月露。
胡爲不歸去，乃與朱墨侶。
只記入門時，未有還家路。
我生詎應爾，炳炳莫我顧。
彼心豈易同，吾首莫易俯。
晚過王晉卿第移坐池上松杪凌霄爛開
作者：李之儀
朝代：宋

清風習習醒毛骨，華屋高明占城北。
胡床偶伴庾江州，萬蓋摇香俯澄碧。
陰森老樹藤千尺，刻桷雕楹初未識。
忽傳繡障半天來，舉頭不是人間色。
方疑絢塔燈炤燿，更覺麗天星的歷。
此時遙望若神仙，結綺臨春猶可憶。
徘徊欲去輒不忍，百種形容空嘆息。
亂點金鈿翠被張，主人此况真難得。
晚雨寄涇州劉晦叔
作者：李之儀
朝代：宋

晚來又有數點雨，聲入鄉人拭淚中。
漸喜濃雲初蔽日，只愁深夜却回風。
閔憐焦槁非無意，祈禱精虔信有功。
聞不茹葷幾兩月，使君憂樂與民同。
晦堂寶覺真贊
作者：李之儀
朝代：宋

不勉而中，不思而得。
從容中道，是爲極則。
胡來胡現，漢來漢現。
隨所運用，莫非方便。
在邇求遠，知深昧淺。
頭上安頭，以口爲眼。
以相而現，略無異同。
一有所扣，則猶撞鐘。
緣不我契，漫爾形容。
稽首導師，如日方中。
晦迹
作者：李之儀
朝代：宋

晦迹丘園敢自圖，幸逢泉石作幽居。
明窗隠几有餘樂，一炷清香卧勘書。